
	[bookmark: _Toc236639455]Προοίμιο
	Για σκοπούς-

	
	

	
Επίσημη
Εφημερίδα της
Ε.Ε.: L, 2023/2411,
27.10.2023
. 

	εφαρμογής της πράξης της Ευρωπαϊκής Ένωσης με τίτλο «Κανονισμός (ΕΕ) 2023/2411 του Ευρωπαϊκού Κοινοβουλίου και του Συμβουλίου, της 18ης Οκτωβρίου 2023, σχετικά με την προστασία των γεωγραφικών ενδείξεων για χειροτεχνικά και βιομηχανικά προϊόντα για την τροποποίηση των κανονισμών (ΕΕ) 2017/1001,

της πράξης της Ευρωπαϊκής Ένωσης με τίτλο «Εκτελεστικός Κανονισμός (ΕΕ) 2025/1956 της Επιτροπής της 29ης Σεπτεμβρίου 2025 για τη θέσπιση κανόνων εφαρμογής του Κανονισμού (ΕΕ) 2023/2411 του Ευρωπαϊκού Κοινοβουλίου και του Συμβουλίου σχετικά με την προστασία των γεωγραφικών ενδείξεων για χειροτεχνικά και βιομηχανικά προϊόντα» και

της πράξης της Ευρωπαϊκής Ένωσης με τίτλο «Κατ’ εξουσιοδότηση Κανονισμός (ΕΕ) 2025/1955 της Επιτροπής της 29ης Σεπτεμβρίου 2025 για τη συμπλήρωση του κανονισμού (ΕΕ) 2023/2411 του Ευρωπαϊκού Κοινοβουλίου και του Συμβουλίου σχετικά με την προστασία των γεωγραφικών ενδείξεων για χειροτεχνικά και βιομηχανικά προϊόντα».


	

	
	Η Βουλή των Αντιπροσώπων ψηφίζει ως ακολούθως:

	
	

	[bookmark: _Toc236639456]Συνοπτικός τίτλος.
	1. O παρών Νόμος θα αναφέρεται ως ο περί της Προστασίας των Γεωγραφικών Ενδείξεων για Χειροτεχνικά και Βιομηχανικά Προϊόντα του 2026.



	[bookmark: _ΜΕΡΟΣ_ΠΡΩΤΟ_–][bookmark: _Toc236639457]ΜΕΡΟΣ ΠΡΩΤΟ – ΕΙΣΑΓΩΓΙΚΕΣ ΔΙΑΤΑΞΕΙΣ


	[bookmark: _Toc236639458]Ερμηνεία.
	2.-(1) Στον παρόντα Νόμο, εκτός εάν από το κείμενο προκύπτει διαφορετική έννοια-


	Επίσημη Εφημερίδα 
της ΕΕ: L 

	«αίτηση καταχώρισης» σημαίνει έντυπο που υποβάλλεται από ομάδα παραγωγών ή μεμονωμένο παραγωγό ή τοπική ή περιφερειακή οντότητα για την καταχώριση γεωγραφικής ένδειξης, περιλαμβάνοντας τις απαιτούμενες πληροφορίες και έγγραφο σύμφωνα με το άρθρο 13 του Κανονισμού και το Παράρτημα Ι των Κανονισμών του παρόντος Νόμου∙


	
	«αιτητής» σημαίνει ομάδα παραγωγών ή μεμονωμένος παραγωγός ή τοπική ή περιφερειακή οντότητα, που υποβάλλει αίτηση για καταχώριση γεωγραφικής ένδειξης σύμφωνα με το άρθρο 8 του Κανονισμού∙ 


	
	«απόφαση κατά την εθνική φάση» σημαίνει την απόφαση που λαμβάνεται από την αρμόδια αρχή μετά την εξέταση της αίτησης και την αξιολόγηση των ενστάσεων, η οποία μπορεί να είναι ευνοϊκή ή απορριπτική σύμφωνα με το άρθρο 16 του Κανονισμού∙


	
	«αρμόδια αρχή» σημαίνει την Υπηρεσία Κυπριακής Χειροτεχνίας του Υφυπουργείου Πολιτισμού, η οποία έχει οριστεί δυνάμει του άρθρου 4 για την υλοποίηση της εθνικής φάσης της διαδικασίας καταχώρισης γεωγραφικών ενδείξεων και είναι υπεύθυνη για την εξέταση των αιτήσεων, την αξιολόγηση των ενστάσεων και την εκτέλεση των σχετικών διαδικασιών, σύμφωνα με το άρθρο 12 του Κανονισμού∙


	
	«αρχή ελέγχου» σημαίνει την Υπηρεσία Κυπριακής Χειροτεχνίας του Υφυπουργείου Πολιτισμού, που φέρει την ευθύνη για την παρακολούθηση και την επιβολή των διατάξεων του Μέρους Ένατου του παρόντος Νόμου που σχετίζονται με την προστασία των γεωγραφικών ενδείξεων σε εθνικό επίπεδο, σύμφωνα με το άρθρο 50 του Κανονισμού·


	
	«Γραφείο» σημαίνει το Γραφείο Διανοητικής Ιδιοκτησίας της Ευρωπαϊκής Ένωσης ως ορίζεται στο σημείο 9 της παραγράφου 1 του άρθρου 4 του Κανονισμού∙


	
	«Δημοκρατία» σημαίνει την Κυπριακή Δημοκρατία∙


	
	«εθνική φάση» σημαίνει τη διαδικασία καταχώρισης γεωγραφικών ενδείξεων που διεξάγεται από την αρμόδια αρχή του κράτους μέλους, περιλαμβάνοντας την υποβολή της αίτησης και την εξέταση της απόφασης σε εθνικό επίπεδο σύμφωνα  με τα άρθρα 12 μέχρι 18 του κεφαλαίου 2 του Κανονισμού·


	
	«Εκτελεστικός Κανονισμός» σημαίνει τον Εκτελεστικό Κανονισμό (ΕΕ) 2025/1956 της Επιτροπής της 29ης Σεπτεμβρίου 2025 για τη θέσπιση κανόνων εφαρμογής του Κανονισμού (ΕΕ) 2023/2411 του Ευρωπαϊκού Κοινοβουλίου και του Συμβουλίου σχετικά με την προστασία των γεωγραφικών ενδείξεων για χειροτεχνικά και βιομηχανικά προϊόντα»·


	
	«ενιαίο έγγραφο» σημαίνει τυποποιημένο έντυπο που υποβάλλεται με την αίτηση καταχώρισης και περιλαμβάνει πληροφορίες σχετικά με την ονομασία, τον τύπο προϊόντος, την περιγραφή του προϊόντος, τη γεωγραφική περιοχή και τον δεσμό του προϊόντος με την περιοχή σύμφωνα με το άρθρο 10 του Κανονισμού·


	
	«Επιθεωρητής» σημαίνει το πρόσωπο που διορίζεται δυνάμει των διατάξεων του άρθρου 31 του παρόντος Νόμου·


	
	«Κανονισμός» σημαίνει τον Κανονισμό (ΕΕ) 2023/2411 ΤΟΥ Ευρωπαϊκού Κοινοβουλίου και του Συμβουλίου της 18ης Οκτωβρίου 2023 σχετικά με την προστασία των γεωγραφικών ενδείξεων για χειροτεχνικά και βιομηχανικά προϊόντα και την τροποποίηση των κανονισμών (ΕΕ) 2017/1001 και (ΕΕ) 2019/175·


	
	«Κατ’ εξουσιοδότηση Κανονισμός» σημαίνει τον Κατ’ εξουσιοδότηση Κανονισμό (ΕΕ) 2025/1955 της Επιτροπής της 29ης Σεπτεμβρίου 2025 για τη συμπλήρωση του κανονισμού (ΕΕ) 2023/2411 του Ευρωπαϊκού Κοινοβουλίου και του Συμβουλίου σχετικά με την προστασία των γεωγραφικών ενδείξεων για χειροτεχνικά και βιομηχανικά προϊόντα·


	
	«Ομάδα παραγωγών» σημαίνει ως καθορίζεται στην παράγραφο 3 του άρθρου 4 του Κανονισμού·


	
	«Παραγωγός» σημαίνει ως καθορίζεται στην παράγραφο 2 του άρθρου 4 του Κανονισμού·


	
	«ΠΓΕ» σημαίνει την Προστατευόμενη Γεωγραφική Ένδειξη· 


	
	«προδιαγραφές προϊόντος» σημαίνει συγκεκριμένες απαιτήσεις και χαρακτηριστικά που πρέπει να πληροί το προϊόν για να καταχωριστεί ως γεωγραφική ένδειξη σύμφωνα με το άρθρο 9 του Κανονισμού·


	
	«Προϊστάμενο» σημαίνει τον Προϊστάμενο της Υπηρεσίας Κυπριακής Χειροτεχνίας του Υφυπουργείου Πολιτισμού·


	
	«Συμβουλευτική Επιτροπή» σημαίνει την κατά το άρθρο 6 του παρόντος Νόμου καθιδρυόμενη Επιτροπή· 


	
	«συνοδευτικά έγγραφα» σημαίνει τα έγγραφα που συνοδεύουν την αίτηση και περιλαμβάνουν στοιχεία επικοινωνίας του αιτούντος, της αρμόδιας αρχής και άλλες σχετικές πληροφορίες σύμφωνα με το άρθρο 11 του Κανονισμού∙


	
	«Υπηρεσία» σημαίνει την Υπηρεσία Κυπριακής Χειροτεχνίας∙


	
	«Υφυπουργός» σημαίνει τον Υφυπουργό Πολιτισμού∙


	
	(2) Στον παρόντα Νόμο και τους δυνάμει αυτού εκδιδομένους Κανονισμούς ή/και Διατάγματα, αναφορά σε Οδηγία, Κανονισμό ή άλλη πράξη της Ευρωπαϊκής Ένωσης ή σε νόμο ή κανονιστική διοικητική πράξη της Δημοκρατίας σημαίνει αναφορά σε τέτοιο νομοθέτημα όπως αυτό εκάστοτε τροποποιείται, διορθώνεται ή αντικαθίσταται.


	[bookmark: _Toc236639459]Πεδίο εφαρμογής.
	3.-(1) Ο παρών Νόμος εφαρμόζεται στις κατηγορίες των χειροτεχνικών και βιομηχανικών προϊόντων ως καθορίζονται στο άρθρο 1 του Κανονισμού.

(2) Από το πεδίο εφαρμογής του παρόντος Νόμου εξαιρούνται:

α) τα αλκοολούχα ποτά, τα οποία αναφέρονται στον Κανονισμό (ΕΕ) 2019/787 του Ευρωπαϊκού Κοινοβουλίου και του Συμβουλίου∙
β) οι οίνοι, οι οποίοι αναφέρονται στον Κανονισμό (ΕΕ) 1308/2013 του Ευρωπαϊκού Κοινοβουλίου και του Συμβουλίου και
γ) τα γεωργικά προϊόντα και τρόφιμα, τα οποία προστατεύονται από τον Κανονισμό (ΕΕ) 1151/2012 του Ευρωπαϊκού Κοινοβουλίου και του Συμβουλίου.




	[bookmark: _Toc236639460]ΜΕΡΟΣ ΔΕΥΤΕΡΟ – ΚΑΘΟΡΙΣΜΟΣ, ΑΡΜΟΔΙΟΤΗΤΕΣ ΚΑΙ ΥΠΟΧΡΕΩΣΕΙΣ ΑΡΜΟΔΙΑΣ ΑΡΧΗΣ


	[bookmark: _ΜΕΡΟΣ_ΔΕΥΤΕΡΟ_–][bookmark: _Toc225697162][bookmark: _Toc236639461]Ορισμός, αρμοδιότητες και υποχρεώσεις της Αρμόδιας Αρχής.
	4.-(1) Ως Αρμόδια Αρχή για την εφαρμογή του παρόντος Νόμου και του Κανονισμού ορίζεται η Υπηρεσία Κυπριακής Χειροτεχνίας του Υφυπουργείου Πολιτισμού και έχει τις ακόλουθες αρμοδιότητες – 


	[bookmark: _Toc236639462]Αρμοδιότητες Αρμόδιας Αρχής
	(α) παραλαμβάνει, ελέγχει, αξιολογεί, αποφασίζει και διαβιβάζει στο Γραφείο Διανοητικής Ιδιοκτησίας της Ευρωπαϊκής Ένωσης τις αιτήσεις καταχώρισης Προστασίας Γεωγραφικών Ενδείξεων διασφαλίζοντας ότι πληρούν τις απαιτήσεις του Κανονισμού δυνάμει του άρθρου 14 του Κανονισμού∙
(β) αποφασίζει και δημοσιοποιεί τις αποφάσεις της σχετικά με τις αιτήσεις καταχώρισης συμπεριλαμβανομένων των προδιαγραφών προϊόντος που σχετίζονται με τις αποφάσεις αυτές δυνάμει του άρθρου 16 του Κανονισμού∙
(γ) παραλαμβάνει, ελέγχει, εξετάζει και αποδέχεται ή απορρίπτει ενστάσεις δυνάμει του άρθρου 15 του Κανονισμού∙
(δ) συνεργάζεται με το Γραφείο Διανοητικής Ιδιοκτησίας της Ευρωπαϊκής Ένωσης για την εφαρμογή του Κανονισμού και του Εκτελεστικού Κανονισμού∙ 
(ε) δύναται να υποβάλλει κοινοποίηση παρατηρήσεων στο Γραφείο σύμφωνα με το άρθρο 27 του Κανονισμού∙
(στ) παραλαμβάνει, ελέγχει, αξιολογεί, αποφασίζει και διαβιβάζει στο Γραφείο τα αιτήματα τροποποίησης των προδιαγραφών προϊόντος στη βάση του άρθρου 31 του Κανονισμού∙
(ζ) παραλαμβάνει, ελέγχει, αξιολογεί, αποφασίζει και διαβιβάζει στο Γραφείο αιτήματα ακύρωσης ΠΓΕ ενός προϊόντος δυνάμει του άρθρου 32 του Κανονισμού∙
(η) δύναται να υποβάλλει ένσταση κατά της προτεινόμενης καταχώρισης χειροτεχνικών ή βιομηχανικών προϊόντων ως ΠΓΕ δυνάμει της παραγράφου 2 του άρθρου 25 του Κανονισμού.
   

	[bookmark: _Toc236639463]Υποχρεώσεις Αρμόδιας Αρχής
	5. Η Υπηρεσία Κυπριακής Χειροτεχνίας του Υφυπουργείου Πολιτισμού,  ως Αρμόδια Αρχή για την εφαρμογή του παρόντος Νόμου και του Κανονισμού έχει τις ακόλουθες υποχρεώσεις – 

(α) διασφαλίζει ότι οι διαδικασίες που αφορούν την καταχώριση γεωγραφικών ενδείξεων είναι διαφανείς, προβλέψιμες, ταχείες και προσβάσιμες στους  ενδιαφερόμενους δυνάμει του άρθρου 17 του Κανονισμού∙
(β) τηρεί τις καθορισμένες προθεσμίες για την εξέταση των αιτήσεων σύμφωνα με το άρθρο 23 του Κανονισμού∙
(γ) ενημερώνει το Γραφείο για οποιαδήποτε εθνική διοικητική ή δικαστική διαδικασία που μπορεί να επηρεάσει την καταχώριση γεωγραφικών ενδείξεων σύμφωνα με το άρθρο 24 του Κανονισμού∙
(δ) διασφαλίζει την προστασία των προσωπικών δεδομένων που συλλέγονται κατά τη διαδικασία καταχώρισης σύμφωνα με το άρθρο 5 του Κανονισμού∙
(ε) μεριμνά για την πληροφόρηση του πολίτη σχετικά με τις διαδικασίες που απορρέουν από τον παρόντα Νόμο, τον Κανονισμό και τον Εκτελεστικό Κανονισμό∙
(στ) προωθεί, εκεί που κρίνει σκόπιμο, τις αιτήσεις καταχώρισης, τις ενστάσεις, τα αιτήματα τροποποίησης και τα αιτήματα ακύρωσης στην υπό καθίδρυση Συμβουλευτική Επιτροπή για αξιολόγηση και εισήγηση. 


	[bookmark: _Toc236639464]Καθίδρυση Συμβουλευτικής Επιτροπής

	6.-(1) Ο Υφυπουργός, για την υποβοήθηση του έργου της Υπηρεσίας Κυπριακής Χειροτεχνίας ως αρμόδια αρχή, δύναται να καθιδρύει Συμβουλευτική Επιτροπή για τη διενέργεια της εξέτασης των αιτήσεων καταχώρισης για ΠΓΕ, η οποία και εισηγείται προς την Υπηρεσία Κυπριακής Χειροτεχνίας του Υφυπουργείου Πολιτισμού,  η οποία είναι η Αρμόδια Αρχή, έγκριση ή απόρριψη της αίτησης για εγγραφή ως ΠΓΕ, δυνάμει των διατάξεων του παρόντος Νόμου, του Κανονισμού, του Εκτελεστικού Κανονισμού και Κατ’ Εξουσιοδότηση Κανονισμού, καθώς και επιλαμβάνεται οποιουδήποτε άλλου θέματος της ανατίθεται δυνάμει του παρόντος Νόμου.
(2) Σε αυτή την περίπτωση, ο Υφυπουργός διορίζει πενταμελή Συμβουλευτική Επιτροπή, η οποία απαρτίζεται από τα ακόλουθα μέλη – 
α) τον Γενικό Διευθυντή του Υφυπουργείου Πολιτισμού ή εκπρόσωπό του ως Πρόεδρο∙
(β) τον Προϊστάμενο της Υπηρεσίας Κυπριακής Χειροτεχνίας 
γ) εκπρόσωπο της της Υπηρεσίας Κυπριακής Χειροτεχνίας, ο οποίος να κατέχει ειδικές γνώσεις σε θέματα χειροτεχνικών προϊόντων, ανάλογα με το υπό εξέταση προϊόν∙
(γ) εκπρόσωπο του Εφόρου Εταιρειών και Διανοητικής Ιδιοκτησίας του Υπουργού Ενέργειας, Εμπορίου και Βιομηχανίας∙
(δ) οποιοδήποτε άλλο εμπειρογνώμονα για την υποβοήθηση του έργου της Συμβουλευτικής Επιτροπής.

(3) Η θητεία των μελών της Συμβουλευτικής Επιτροπής είναι διετής και αρχίζει από το διορισμό τους. Τα δε μέλη αυτής μπορούν να επαναδιοριστούν.

Νοείται ότι ο Υφυπουργός μπορεί οποτεδήποτε να ανακαλέσει το διορισμό ή να παύσει οποιοδήποτε μέλος, εάν κι εφόσον η διοικητική πράξη της ανάκλησης είναι επαρκώς και δεόντως αιτιολογημένη στη βάση του Μέρους V του περί των Γενικών Αρχών του Διοικητικού Δικαίου Νόμου του 1999 (158(Ι)/1999). 

(3) Σε περίπτωση που ο Πρόεδρος κωλύεται προσωρινά λόγω οποιασδήποτε αιτίας στην άσκηση των καθηκόντων του, ο Υφυπουργός διορίζει προσωρινά ένα από τα μέλη της Συμβουλευτικής Επιτροπής ως Πρόεδρο για το χρόνο που κωλύεται ο Πρόεδρος.

(4) Στην περίπτωση που η θέση του Προέδρου ή μέλους της Συμβουλευτικής Επιτροπής χηρέψει πριν από τη λήξη της θητείας του, ο Υφυπουργός προβαίνει στο διορισμό νέου Προέδρου ή μέλους της Συμβουλευτικής Επιτροπής για τον υπόλοιπο χρόνο της θητείας του απερχόμενου σύμφωνα με τις περί διορισμού διατάξεις του παρόντος άρθρου.

(5) Ο Πρόεδρος, τα μέλη της Συμβουλευτικής Επιτροπής, καθώς και οποιοδήποτε πρόσωπο που δύναται να καλέσει η Συμβουλευτική Επιτροπή δυνάμει του άρθρου 6, λαμβάνουν αποζημίωση που θα καθορίσει ο Υφυπουργός με τη σύμφωνη γνώμη του Υπουργού Οικονομικών.


	[bookmark: _Toc236639465]Εξουσίες Προέδρου

	(6) Ο Πρόεδρος προΐσταται της Συμβουλευτικής Επιτροπής, συγκαλεί αυτή σε συνεδρία και υπογράφει τα πρακτικά και κάθε άλλο σημαντικό έγγραφο.


	[bookmark: _Toc236639466]Σύγκληση συνεδριάσεων Συμβουλευτικής Επιτροπής

	7.-(1) Ο Πρόεδρος συγκαλεί τη Συμβουλευτική Επιτροπή σε συνεδρία όποτε κρίνει τούτο αναγκαίο, οφείλει όμως να συγκαλέσει συνεδρία το ενωρίτερο δυνατό και σε κάθε περίπτωση σε προθεσμία ενός μηνός, αν το ζητήσουν γραπτώς δύο τουλάχιστον από τα μέλη της Συμβουλευτικής Επιτροπής που καθορίζουν συγχρόνως και τα προς συζήτηση θέματα.

(2) Η πρόσκληση σε συνεδρία είναι γραπτή και απευθύνεται προς όλα τα μέλη της Συμβουλευτικής Επιτροπής τουλάχιστον τρεις ημέρες πριν από την ορισμένη για τη συνεδρία ημερομηνία.

(3) Η ημερήσια διάταξη καταρτίζεται από τον Πρόεδρο και κοινοποιείται στα μέλη της Συμβουλευτικής Επιτροπής μαζί με την πρόσκληση για συνεδρία.


	[bookmark: _Toc236639467]Απαρτία και εισήγηση Συμβουλευτικής Επιτροπής

	8.-(1) Η Συμβουλευτική Επιτροπή συνεδριάζει νομίμως αν στη συνεδρία παρίσταται ο Πρόεδρος και δύο από τα μέλη της. Η Συμβουλευτική Επιτροπή καταλήγει σε εισήγηση προς την Αρμόδια Αρχή μετά από εξέταση της αίτησης καταχώρισης και εφόσον υπάρξει η σύμφωνη γνώμη της πλειοψηφίας. Σε περίπτωση που υπάρχει ισοψηφία, ο Πρόεδρος έχει, επιπρόσθετα με τη δική του ψήφο, δεύτερη ή νικώσα ψήφο. Η εισήγηση της Συμβουλευτικής Επιτροπής δεν είναι δεσμευτική ως προς την απόφαση της Αρμόδιας Αρχής.

(2) Ο Πρόεδρος μπορεί σε οποιοδήποτε χρόνο πριν από τη λήξη της θητείας των μελών της Συμβουλευτικής Επιτροπής να εισηγηθεί προς τον Υφυπουργό να τερματίσει το διορισμό οποιουδήποτε μέλους, αν συντρέχει ένας από τους πιο κάτω λόγους-

(α) Απουσιάσει από τρεις συνεχείς συνεδρίες της Συμβουλευτικής Επιτροπής χωρίς τη σχετική άδεια του Προέδρου ή χωρίς δικαιολογημένη κατά την κρίση του Προέδρου αιτία ή
(β) καταστεί ανίκανο να εκτελεί τα καθήκοντά του λόγω σωματικής ή πνευματικής ανικανότητας, ή
(γ) καταδικαστεί για ποινικά αδικήματα με βάση τις διατάξεις του παρόντος Νόμου ή των Κανονισμών ή για οποιοδήποτε ποινικό αδίκημα που ενέχει έλλειψη τιμιότητας ή ηθική αισχρότητα.


	[bookmark: _Toc236639468]Παροχή γραμματειακής και υλικοτεχνικής στήριξης
	9. Η Υπηρεσία Κυπριακής Χειροτεχνίας του Υφυπουργείου Πολιτισμού παρέχει στη Συμβουλευτική Επιτροπή την αναγκαία υλικοτεχνική και γραμματειακή στήριξη.


	[bookmark: _Toc236639469]ΜΕΡΟΣ ΤΡΙΤΟ – ΑΙΤΗΣΗ ΚΑΙ ΔΙΑΔΙΚΑΣΙΑ ΚΑΤΑΧΩΡΙΣΗΣ ΓΙΑ ΠΡΟΣΤΑΣΙΑ ΓΕΩΓΡΑΦΙΚΗΣ ΕΝΔΕΙΞΗΣ


	
	10. Η Υπηρεσία Κυπριακής Χειροτεχνίας του Υφυπουργείου Πολιτισμού, ως αρμόδια αρχή, δέχεται ηλεκτρονικά αιτήσεις για την καταχώριση Προστατευόμενης Γεωγραφικής Ένδειξης (ΠΓΕ), σύμφωνα με τις διατάξεις του Κανονισμού και του παρόντος Νόμου.


	[bookmark: _Toc231805106][bookmark: _Toc236639470]Δικαίωμα και αίτηση καταχώρισης εγγραφής

	[bookmark: _Toc231805107][bookmark: _Toc231806407]11.-(1) Κάθε ομάδα παραγωγών ή μεμονωμένος παραγωγός ή τοπική ή περιφερειακή οντότητα ως ορίζονται στο άρθρο 8 του Κανονισμού, που επιθυμεί την εγγραφή οποιασδήποτε γεωγραφικής ένδειξης σε σχέση με χειροτεχνικό ή βιομηχανικό προϊόν, το οποίο παράγει, δύναται να υποβάλει αίτηση καταχώρισης στην Αρμόδια Αρχή δυνάμει των άρθρων 3 έως 15 στο Τμήμα 2 του Εκτελεστικού Κανονισμού. 

[bookmark: _Toc231805108][bookmark: _Toc231806408](2) Ο αιτητής υποβάλλει την αίτηση καταχώρισης ΠΓΕ ηλεκτρονικά στην Υπηρεσία Κυπριακής Χειροτεχνίας του Υφυπουργείου Πολιτισμού σύμφωνα με το άρθρο 13 του Κανονισμού. Η αίτηση περιλαμβάνει τα ακόλουθα έγγραφα - 

[bookmark: _Toc231805109][bookmark: _Toc231806409](α) Τις προδιαγραφές του προϊόντος σύμφωνα με το άρθρο 9 του Κανονισμού και το Παράρτημα Ι των Κανονισμών του παρόντος Νόμου∙
[bookmark: _Toc231805110][bookmark: _Toc231806410](β) Το ενιαίο έγγραφο σύμφωνα με το άρθρο 10 και το Παράρτημα ΙΙ του Κανονισμού∙
[bookmark: _Toc231805111][bookmark: _Toc231806411](γ) Τα συνοδευτικά έγγραφα σύμφωνα με το άρθρο 11 του Κανονισμού και το Παράρτημα Ι του παρόντος Νόμου∙
[bookmark: _Toc231805112][bookmark: _Toc231806412](δ) Αποδεικτικό καταβολής τέλους για την εγγραφή δυνάμει του Άρθρου∙ 

[bookmark: _Toc231805113][bookmark: _Toc231806413](3) Η αναφερόμενη στο εδάφιο (1) αίτηση καταχώρισης ΠΓΕ συμπληρώνεται σε έντυπο που καθορίζεται με κανονισμούς που εκδίδονται δυνάμει του άρθρου 52 του παρόντος Νόμου και περιλαμβάνει τα ακόλουθα στοιχεία-

[bookmark: _Toc231805114][bookmark: _Toc231806414](α) Το όνομα, διεύθυνση και οποιαδήποτε άλλα στοιχεία επικοινωνίας του αιτούντος·
[bookmark: _Toc231805115][bookmark: _Toc231806415](β) τις προδιαγραφές χειροτεχνικού ή βιομηχανικού προϊόντος όπως προβλέπονται στο άρθρο 9 του Κανονισμού·
[bookmark: _Toc231805116][bookmark: _Toc231806416](γ) το συμπληρωμένο ενιαίο έγγραφο, ως προνοείται στο άρθρο 10 και το Παράρτημα ΙΙ του Κανονισμού, με τα ακόλουθα στοιχεία - 

[bookmark: _Toc231805117][bookmark: _Toc231806417](i) την ονομασία, την περιγραφή του προϊόντος, συμπεριλαμβανομένων, ανάλογα με την περίπτωση, των πληροφοριών που αφορούν τη συσκευασία και την επισήμανσή του, και τη συνοπτική περιγραφή της οριοθετημένης γεωγραφικής περιοχής,
[bookmark: _Toc231805118][bookmark: _Toc231806418](ii) την περιγραφή του δεσμού του προϊόντος με τη γεωγραφική περιοχή που αναφέρεται στην παράγραφο 1 του άρθρου 6 του Κανονισμού, συμπεριλαμβανομένων, κατά περίπτωση, των ειδικών στοιχείων της περιγραφής του προϊόντος ή της μεθόδου παραγωγής που τεκμηριώνουν τον δεσμό αυτό·

(4) σε περίπτωση που ο αιτητής εκπροσωπείται από δικηγόρο ή άλλο δεόντως εξουσιοδοτημένο αντιπρόσωπο, το όνομα, η διεύθυνση, τα στοιχεία επικοινωνίας του εκπροσώπου και το σχετικό έγγραφο εξουσιοδότησης.


	[bookmark: _Toc231805120][bookmark: _Toc236639471]Προκαταρκτική εξέταση της αίτησης καταχώρισης από την Αρμόδια Αρχή

	12.-(1) Η Υπηρεσία Κυπριακής Χειροτεχνίας του Υφυπουργείου Πολιτισμού ως Αρμόδια Αρχή παραλαμβάνει και εξετάζει την αίτηση καταχώρισης, κατά πόσον πληρούνται οι πιο κάτω προκαταρκτικές προϋποθέσεις – 

(α) Εάν η αίτηση καταχώρισης περιλαμβάνει τα απαιτούμενα στοιχεία σύμφωνα με το άρθρο 11 και 
(β) εάν πληρώθηκε το καταβλητέο τέλος ως προνοείται στο Παράρτημα 13 των Κανονισμών του παρόντος Νόμου.

(2) Σε περίπτωση κατά την οποία η αίτηση καταχώρισης δεν περιλαμβάνει οποιοδήποτε από τα στοιχεία που προβλέπονται στο άρθρο 11 του παρόντος Νόμου ή δεν καταβλήθηκε το τέλος ως προνοείται στο Παράρτημα 13 του παρόντος Νόμου, η αίτηση καταχώρισης δε γίνεται αποδεκτή από την Αρμόδια Αρχή και ενημερώνεται γραπτώς ο αιτητής ως προς τους λόγους της μη αποδοχής. Ο αιτητής εντός 15 ημερών από την ημερομηνία της κοινοποίησης της επιστολής της Αρμόδιας Αρχής, μπορεί να υποβάλει τα ελλείποντα στοιχεία, τις πληροφορίες ή τα έγγραφα στην Αρμόδια Αρχή.

(3) Σε περίπτωση κατά την οποία ο αιτητής δεν υποβάλει, εντός της ταχθείσας προθεσμίας, τα στοιχεία ή τα έγγραφα που απαιτούνται δυνάμει του εδαφίου (2), η αίτηση καταχώρισης θεωρείται ότι έχει εγκαταλειφθεί και απορρίπτεται. Η σχετική απόφαση κοινοποιείται στον αιτητή, επαρκώς και δεόντως αιτιολογημένη, σύμφωνα με τις διατάξεις του Μέρους V του περί των Γενικών Αρχών του Διοικητικού Δικαίου Νόμου του 1999 (Ν. 158(Ι)/1999).. 

(4) Η Αρμόδια Αρχή στη βάση του άρθρου 16 του Κανονισμού δημοσιοποιεί την απόφασή της και δημοσιεύει ηλεκτρονικά τις προδιαγραφές προϊόντος στις οποίες βασίζεται η ευνοϊκή απόφασή της.


	[bookmark: _Toc236639472][bookmark: _Toc231805121]Διαδικασία εξέτασης της αίτησης καταχώρισης 

	13.- Η Αρμόδια Αρχή προβαίνει σε προκαταρτική εξέταση ελέγχου των εντύπων της αίτησης καταχώρισης ΠΓΕ στη βάση του άρθρου 11 του παρόντος Νόμου και, σε περίπτωσή καθίδρυσής της Συμβουλευτικής Επιτροπής, την παραπέμπει στην τελευταία για εξέταση και έκδοση σχετικής εισήγησης, εάν κι εφόσον διαπιστώσει ότι η αίτηση πληροί τις προϋποθέσεις του άρθρου 11.


	
	14.-(1) Η Αρμόδια Αρχή και, σε περίπτωσή καθίδρυσής της η Συμβουλευτική Επιτροπή, συνέρχεται και εξετάζει την αίτηση καταχώρισης το συντομότερο δυνατόν προκειμένου να εξακριβώσει εάν είναι αιτιολογημένη και καταλήγει σε εισήγηση ως προς την προώθηση της αίτησης καταχώρισης για εγγραφή της προτεινόμενης ΠΓΕ του χειροτεχνικού ή βιομηχανικού προϊόντος.

(2) Συγκεκριμένα, η Αρμόδια Αρχή και, σε περίπτωσή καθίδρυσής της η Συμβουλευτική Επιτροπή, εξετάζει εάν αίτηση καταχώρισης πληροί τις απαιτήσεις του άρθρου 14 του Κανονισμού και προβαίνει σε ουσιαστική εξέταση της αίτησης σύμφωνα με τα άρθρα 6, 8, 9, 10 και 11 του Κανονισμού αξιολογώντας κυρίως την πλήρωση των ουσιαστικών προϋποθέσεων καταχώρισης, την ύπαρξη δεσμού μεταξύ προϊόντος και γεωγραφικής περιοχής, την ακρίβεια των προδιαγραφών και την απουσία συγκρούσεων με προγενέστερα δικαιώματα. 

(3) Η Αρμόδια Αρχή και, σε περίπτωσή καθίδρυσής της η Συμβουλευτική Επιτροπή, δύναται να ζητά πρόσθετα στοιχεία όπως:

(i) Κατάλογο των μελών της ομάδας αιτούντων,
(ii) το όνομα, τη διεύθυνση και τις λεπτομέρειες επικοινωνίας της ομάδας,
(iii) αντίγραφο του ιδρυτικού εγγράφου και του καταστατικού της ομάδας, όπου αυτά υπάρχουν, ή, στην περίπτωση τοπικής ή περιφερειακής αρχής, τα έγγραφα που αποδεικνύουν τη νομική της υπόσταση και την αναγνωρισμένη αρμοδιότητά της για την υποβολή της αίτησης
(iv) έγκριση της πλειοψηφίας των μελών ή της γενικής συνέλευσης της ομάδας ή της τοπικής αρχής για την υποβολή της αίτησης καταχώρισης για προστασία της γεωγραφικής ένδειξης,

(4) Σε περίπτωση ελλείψεων ή εσφαλμένων στοιχείων η Αρμόδια Αρχή και, σε περίπτωσή καθίδρυσής της η Συμβουλευτική Επιτροπή, καλεί γραπτώς τον αιτούντα να συμπληρώσει ή να διορθώσει την αίτηση εντός τριάντα (30) ημερών από την ημερομηνία ηλεκτρονικής παραλαβής της αίτησης. 

(5) Η Αρμόδια Αρχή και, σε περίπτωσή καθίδρυσής της η Συμβουλευτική Επιτροπή, δύναται να ορίσει Τεχνική Επιτροπή, η οποία να έχει την αρμοδιότητα της τεχνικής επεξεργασίας των στοιχείων και της εξέτασης της αίτησης καταχώρισης και η οποία θα συντάσσει εισηγητική έκθεση προς αυτήν.

(6) Η Αρμόδια Αρχή και, σε περίπτωσή καθίδρυσής της Συμβουλευτική Επιτροπή δύναται, επίσης, όπου θεωρεί τούτο χρήσιμο, να ζητήσει απόψεις από αρμόδιες κυβερνητικές ή μη υπηρεσίες και ειδικούς για την εξέταση ειδικών θεμάτων που προκύπτουν από την αίτηση καταχώρισης.

(7) Η Συμβουλευτική Επιτροπή υποβάλλει στην Υπηρεσία Κυπριακής Χειροτεχνίας του Υφυπουργείου Πολιτισμού, η οποία είναι η Αρμόδια Αρχή, την εισήγησή της, ούτως ώστε η τελευταία να εκδώσει απόφαση.


	[bookmark: _Toc236639473]Δημοσίευση απόφασης Αρμόδιας Αρχής
	15. Η Αρμόδια Αρχή, σε περίπτωση που αποφασίσει ότι η αίτηση ότι πληροί τις απαιτήσεις που αναφέρονται στα άρθρα 6 και 8 του Κανονισμού και ότι παρέχει τις απαραίτητες πληροφορίες που αναφέρονται στα άρθρα 9, 10 και 11 του Κανονισμού, δημοσιεύει την αίτηση για τουλάχιστον δύο (2) μήνες από την ημερομηνία δημοσίευσής της για σκοπούς εκκίνησης εθνικής διαδικασίας ενστάσεων. Η δημοσίευση περιλαμβάνει στοιχεία όπως: 

(α) την ονομασία ή τις ονομασίες που πρέπει να προστατεύονται ως γεωγραφική ένδειξη. Στην περίπτωση περισσότερων ονομάτων, αυτά δημοσιεύονται εναλλακτικά, χωρισμένα με κενό ή τυπογραφικό σύμβολο∙ 
(β) τον τύπο του προϊόντος∙ 
(γ) τη γεωγραφική περιοχή∙ 
(δ) τον αριθμό φακέλου και την ημερομηνία εισόδου στο σύστημα ψηφιακής αρχειοθέτησης που έχει δημιουργήσει το Γραφείο∙ 
(ε) το όνομα του αιτούντος και τη διεύθυνση ηλεκτρονικού ταχυδρομείου που έχει δηλωθεί για σκοπούς ενημέρωσης∙ 
(στ) το ονοματεπώνυμο και τη διεύθυνση του εκπροσώπου, σε περίπτωση εκπροσώπησης∙ 
(ζ) παραπομπή σε ηλεκτρονικό σύνδεσμο που φιλοξενεί τις προδιαγραφές και παραπομπή σε ηλεκτρονικό σύνδεσμο που φιλοξενεί το ενιαίο έγγραφο.







	[bookmark: _Toc236639474]ΜΕΡΟΣ ΤΕΤΑΡΤΟ – ΕΘΝΙΚΗ ΔΙΑΔΙΚΑΣΙΑ ΕΝΣΤΑΣΕΩΝ


	[bookmark: _Toc236639475]Δικαίωμα υποβολής ένστασης κατά της αίτησης καταχώρισης
	16.-(1) Κατά τη διάρκεια των δύο (2) μηνών δημοσίευσης της αίτησης, κάθε πρόσωπο που έχει έννομο συμφέρον και είναι εγκατεστημένο ή διαμένει στη Δημοκρατία μπορεί να συμπληρώσει το Έντυπο στο Παράρτημα ΙΙ των Κανονισμών του παρόντος Νόμου και να υποβάλει ηλεκτρονικά ένσταση κατά της αίτησης. Η ένσταση υποβάλλεται ενώπιον της Αρμόδιας Αρχής με την καταβολή τέλους ως προνοείται στο Παράρτημα 13 των Κανονισμών του παρόντος Νόμου και πρέπει να βασίζεται σε έναν ή περισσότερους από τους λόγους που αναφέρονται στην παράγραφο 3 του άρθρου 15 του Κανονισμού. 

(2) Η Αρμόδια Αρχή καλείται να αποφασίσει για την ένσταση εντός δύο (2) μηνών από την ημερομηνία παραλαβής της ένστασης. Εάν υποβληθεί πέραν της μίας ένστασης για την ίδια αίτηση καταχώρισης γεωγραφικής ένδειξης, η Αρμόδια Αρχή καλείται να αποφασίσει για την ένσταση εντός (2) μηνών από την ημερομηνία παραλαβής της τελευταίας ένστασης. 

(3) Η Αρμόδια Αρχή διαβιβάζει δύναται να διαβιβάσει την ένσταση στη Συμβουλευτική Επιτροπή για αξιολόγηση και αιτιολογημένη εισήγηση. Η Συμβουλευτική Επιτροπή δεσμεύεται να λάβει υπόψη για τις διαδικασίες της τα προαναφερόμενα χρονοδιαγράμματα. 

(4) Η Αρμόδια Αρχή και, σε περίπτωση καθίδρυσής της η Συμβουλευτική Επιτροπή, εξετάζει το παραδεκτό της ένστασης σύμφωνα με τα κριτήρια που αναφέρονται στην παράγραφο 3 του άρθρου 15 του Κανονισμού 

(5) Σε περίπτωση που η Συμβουλευτική Επιτροπή κρίνει ότι η ένσταση είναι παραδεκτή ενημερώνει την Αρμόδια Αρχή, η οποία καλεί γραπτώς τον αιτούντα και τον ενιστάμενο σε διαβουλεύσεις, οι οποίες δεν πρέπει να υπερβούν τους τρεις (3) μήνες. Η προθεσμία δύναται να παραταθεί μέχρι τρεις (3) μήνες επιπλέον, κατόπιν γραπτού κοινού αιτήματος του αιτούντος και του ενιστάμενου. Οι διαβουλεύσεις δύναται να διεξαχθούν με τη συνδρομή του Κέντρου Διαμεσολάβησης του Γραφείου, κατόπιν κοινής αίτησης του αιτητή και του ενιστάμενου ή κατόπιν πρόσκλησης της Αρμόδιας Αρχής.

(6) Εντός των προαναφερόμενων τριών (3) μηνών από την έναρξη των διαβουλεύσεων –

(α) οι ενδιαφερόμενοι δύναται να καταλήξουν σε συμφωνία, η οποία δεν περιλαμβάνει ουσιώδη τροποποίηση της αίτησης καταχώρισης που έχει δημοσιοποιηθεί σύμφωνα με το άρθρο 15 του παρόντος Νόμου ή

(β) οι ενδιαφερόμενοι δύναται να καταλήξουν σε συμφωνία, η οποία περιλαμβάνει ουσιώδη τροποποίηση της αίτησης καταχώρισης που έχει δημοσιοποιηθεί σύμφωνα με το εδάφιο 15. 

(7) Μετά τη λήξη των πιο πάνω προθεσμιών, ο αιτητής υποβάλλει στην Αρμόδια Αρχή, η οποία με τη σειρά της τη διαβιβάζει στη Συμβουλευτική Επιτροπή, έκθεση με το αποτέλεσμα των  διαβουλεύσεων, το οποίο δύναται να περιλαμβάνει συμφωνημένες τροποποιήσεις της αίτησης. Η έκθεση θα πρέπει να περιλαμβάνει:

(α) το αποτέλεσμα των διαβουλεύσεων∙ 
(β) αναφορά σχετικά με την τροποποίηση του ενιαίου εγγράφου ή των προδιαγραφών και περιγραφή των εν λόγω τροποποιήσεων και
(γ) σε περίπτωση τροποποιήσεων, την ενοποιημένη και τροποποιημένη έκδοση του ενιαίου εγγράφου ή των προδιαγραφών.


	[bookmark: _Toc236639476]Απόφαση επί της αίτησης καταχώρισης ΠΓΕ και προώθηση στο Γραφείο
	17.–(1) Η Συμβουλευτική Επιτροπή αξιολογεί τα νέα δεδομένα και προχωρεί σε νέα εισήγηση προς την Αρμόδια Αρχή για τη λήψη απόφασης.

(2) Η Συμβουλευτική Επιτροπή στην εισήγησή της δύναται να εισηγηθεί στην Αρμόδια Αρχή όπως -

(α) λάβει χωρίς αδικαιολόγητη καθυστέρηση ευνοϊκή απόφαση ή
(β) απορρίψει το σύνολο των ενστάσεων που έχουν υποβληθεί ή
(γ) να αποδεχτεί, εν όλω ή εν μέρει, μια ή περισσότερες ενστάσεις και να κάνει εισηγήσεις προς τον αιτητή, οι οποίες πρέπει να ικανοποιηθούν εντός ταχθείσας προθεσμίας:

Νοείται ότι, εάν οι πιο πάνω αναφερόμενες εισηγήσεις δεν ικανοποιηθούν εντός της τεθείσας προθεσμίας, η αίτηση καταχώρισης θεωρείται ότι έχει εγκαταλειφθεί και απορρίπτεται.

Η Αρμόδια Αρχή εκδίδει επαρκώς αιτιολογημένη απόφαση σύμφωνα με το άρθρο 16 του Κανονισμού, την οποία κοινοποιεί γραπτώς στον αιτούντα.

(2) Η Αρμόδια Αρχή, όταν λαμβάνει ευνοϊκή απόφαση προωθεί ηλεκτρονικά την αίτηση καταχώρισης στο Γραφείο σύμφωνα με το άρθρο 22 του Κανονισμού. Η αίτηση θα πρέπει να περιλαμβάνει το ενιαίο έγγραφο και τα συνοδευτικά έγγραφα που αναφέρονται στην παράγραφο 2 στο άρθρο 6 του παρόντος Νόμου, δήλωση της Υπηρεσίας σύμφωνα με το άρθρο 22 του Κανονισμού και παραπομπή στις προδιαγραφές προϊόντος δυνάμει της παραγράφου 2 του άρθρου 16 του Κανονισμού 

(3) Η  Αρμόδια Αρχή δημοσιεύει την απόφασή της και, εάν είναι ευνοϊκή, δημοσιεύει ηλεκτρονικά τις προδιαγραφές προϊόντος στις οποίες βασίζεται η ευνοϊκή απόφασή της.

(4) Κάθε μέρος που έχει έννομο συμφέρον έχει δικαίωμα προσφυγής κατά της απόφασης ενώπιον αρμόδιου Δικαστηρίου

	18.-(1) Με την ολοκλήρωση της διαδικασίας από την αρμόδια αρχή η  αίτηση εξετάζεται σε ενωσιακό επίπεδο από το Γραφείο και στη βάση του κεφαλαίου 3 του Κανονισμού.   

(2) Κατά τη διάρκεια της εξέτασης της αίτησης καταχώρισης από το Γραφείο η Υπηρεσία ως Αρμόδια Αρχή υποβάλλει οποιεσδήποτε συμπληρωματικές πληροφορίες ζητηθούν από αυτό σύμφωνα με την παράγραφο 4 του άρθρου 23 του Κανονισμού. 

(3) Στην περίπτωση που το Γραφείο κρίνει την αίτηση καταχώρισης ελλιπή ή εσφαλμένη αποστέλλει παρατηρήσεις στην Υπηρεσία ως Αρμόδια Αρχή που υπέβαλε την αίτηση. Η Υπηρεσία καλείται να συμπληρώσει ή να διορθώσει την αίτηση εντός δύο (2) μηνών και ενημερώνεται ότι η αίτηση θα απορριφθεί, εάν η δεν συμπληρωθεί ή διορθωθεί εμπρόθεσμα σύμφωνα με την παράγραφο 6 του άρθρου 26 του Κανονισμού.  

(4) Το Γραφείο εξετάζει επίσης – 
(α) ενδεχόμενο ακύρωσης καταχώρισης γεωγραφικής ένδειξης σύμφωνα με τις διατάξεις του άρθρου 32 του Κανονισμού και
(β) προσφυγή κατά της απόφασής του με ανασταλτικό αποτέλεσμα σύμφωνα με το άρθρο 33 του Κανονισμού.

(5) Σε περίπτωση ευνοϊκής απόφασης το Γραφείο καταχωρίζει τη γεωγραφική ένδειξη ή απορρίπτει την αίτηση καταχώρισης ΠΓΕ στη βάση του άρθρου 29. Οι αποφάσεις του δημοσιεύονται στο ηλεκτρονικό ενωσιακό μητρώο, το οποίο λειτουργεί σύμφωνα με τα άρθρα 37 και 38 του Κανονισμού. 


	
	19. Η Ευρωπαϊκή Επιτροπή μπορεί να αναλάβει από το Γραφείο ανά πάσα στιγμή, πριν τη λήξη της διαδικασίας καταχώρισης, με δική της πρωτοβουλία ή κατόπιν αιτήματος της Αρμόδιας Αρχής κράτους μέλους ή του Γραφείου, την εξουσία να αποφασίσει σχετικά με την αίτηση καταχώρισης ΠΓΕ, στη βάση των προϋποθέσεων και των διατάξεων που αναφέρονται στο άρθρο 30 του Κανονισμού. Δύναται επίσης να εκδίδει εκτελεστικές πράξεις στις διατάξεις εκείνες του Κανονισμού στις οποίες γίνεται σαφής αναφορά για αυτό.

	20. Στην περίπτωση που η αιτούμενη γεωγραφική ένδειξη εγκρίνεται από το Γραφείο, οι παραγωγοί χρησιμοποιούν στη σήμανση του χειροτεχνικού ή βιομηχανικού προϊόντος τις ενδείξεις "Προστατευόμενη Γεωγραφική Ένδειξη (ΠΓΕ)". Η σήμανση χειροτεχνικού ή βιομηχανικού προϊόντος με ΠΓΕ πρέπει να ακολουθεί τις πρόνοιες του άρθρου 48 του Κανονισμού, καθώς και του άρθρου 29 και του Παραρτήματος Ι του Εκτελεστικού Κανονισμού.

	21.-(1) Για τους σκοπούς της εφαρμογής του άρθρου 25 του Κανονισμού, η Αρμόδια Αρχή παραλαμβάνει και εξετάζει το παραδεκτό των ενστάσεων που υποβάλλονται κατά αιτήσεων καταχώρισης προστατευόμενης γεωγραφικής ένδειξης από άλλα κράτη μέλη της Ευρωπαϊκής Ένωσης ή από τρίτες χώρες. Η Αρμόδια Αρχή αποδέχεται ως παραδεκτή ένσταση μόνο εφόσον:

(α) υποβάλλεται το αργότερο εντός τριών (3) μηνών από την ημερομηνία δημοσίευσης της αίτησης στην Επίσημη Εφημερίδα της Ευρωπαϊκής Ένωσης·
(β) υποβάλλεται από φυσικό ή νομικό πρόσωπο που έχει έννομο συμφέρον και είναι εγκατεστημένο ή διαμένει στην Κυπριακή Δημοκρατία· και
(γ) στηρίζεται σε τουλάχιστον έναν από τους λόγους ένστασης που προβλέπονται στην παράγραφο 2 του άρθρου 26 του Κανονισμού.

Ενστάσεις που δεν πληρούν τις πιο πάνω προϋποθέσεις απορρίπτονται ως απαράδεκτες.

	22.-(1) Η Αρμόδια Αρχή δέχεται, με την καταβολή του προβλεπόμενου τέλους στο Παράρτημα 13 των Κανονισμών του παρόντος Νόμου, αιτήσεις για τροποποίηση των προδιαγραφών προϊόντος και εξετάζει τη φύση της αιτούμενης τροποποίησης σύμφωνα με το άρθρο 31 του Κανονισμού - 

(α) Όταν η αιτούμενη τροποποίηση συνιστά τροποποίηση της Ένωσης κατά την έννοια του σημείου α της παραγράφου 2 του άρθρου 31 του Κανονισμού, η Αρμόδια Αρχή, εφόσον η αίτηση πληροί τις προβλεπόμενες προϋποθέσεις, τη διαβιβάζει στο Γραφείο σύμφωνα με τη διαδικασία που προβλέπεται στον Κανονισμό∙

(β) Όταν η αιτούμενη τροποποίηση συνιστά συνήθη τροποποίηση κατά την έννοια του σημείου β της παραγράφου 2 του άρθρου 31 του Κανονισμού, η Αρμόδια Αρχή την εξετάζει και αποφασίζει σύμφωνα με τη διαδικασία που προβλέπεται στον Κανονισμό.

(2) Η Αρμόδια Αρχή, σε περίπτωσή καθίδρυσης της Συμβουλευτικής Επιτροπής, παραπέμπει το αίτημα στην τελευταία για αξιολόγηση και εισήγηση. Η Συμβουλευτική Επιτροπή, εφόσον κρίνει ότι πληρούνται οι προϋποθέσεις για τροποποίηση υποβάλλει εισήγηση στην Αρμόδια Αρχή, η οποία, εφόσον λάβει ευνοϊκή απόφαση, διαβιβάζει το αίτημα στο Γραφείο για απόφαση.

	23. Η Αρμόδια Αρχή δέχεται, με την καταβολή του προβλεπόμενου τέλους, αιτήματα για ακύρωση της καταχώρισης προστατευόμενης γεωγραφικής ένδειξης χειροτεχνικού ή βιομηχανικού προϊόντος, τα οποία υποβάλλονται από φυσικό ή νομικό πρόσωπο που έχει έννομο συμφέρον, σύμφωνα με το άρθρο 32 του Κανονισμού.


	
	24. Η Αρμόδια Αρχή, σε περίπτωση καθίδρυσης της Συμβουλευτικής Επιτροπής, παραπέμπει το αίτημα στην τελευταία για αξιολόγηση και εισήγηση. Η Συμβουλευτική Επιτροπή, εφόσον κρίνει ότι πληρούνται οι προϋποθέσεις για την ακύρωση της καταχώρισης ΠΓΕ υποβάλλει εισήγηση στην Αρμόδια Αρχή, η οποία, εφόσον λάβει ευνοϊκή απόφαση, το διαβιβάζει στο Γραφείο για απόφαση. 


	
	25. Η Αρμόδια Αρχή δύναται επίσης να υποβάλει η ίδια αίτημα ακύρωσης στο Γραφείο στις περιπτώσεις που προβλέπονται στο άρθρο 32 του Κανονισμού.

	26.-(1) Κάθε φυσικό ή νομικό πρόσωπο που προτίθεται να διαθέσει στην αγορά χειροτεχνικό ή βιομηχανικό προϊόν με καταχωρισμένη προστατευόμενη γεωγραφική ένδειξη υποβάλλει προηγουμένως αίτηση στην Αρμόδια Αρχή.

(2) Η αίτηση του εδαφίου (1) υποβάλλεται πριν από την έναρξη της παραγωγής ή της διάθεσης στην αγορά του προϊόντος και συνοδεύεται από τις προδιαγραφές προϊόντος και τις απαιτήσεις του άρθρου 9 του Κανονισμού και τα ακόλουθα στοιχεία:

(α) το όνομα ή την επωνυμία και τη διεύθυνση του αιτητή·
(β) το είδος και την ονομασία του χειροτεχνικού ή βιομηχανικού προϊόντος·
(γ) την ονομασία της καταχωρισμένης προστατευόμενης γεωγραφικής ένδειξης· και
(δ) την προβλεπόμενη ημερομηνία έναρξης της παραγωγής ή της διάθεσης στην αγορά του προϊόντος.

(3) Η Αρμόδια Αρχή εξετάζει την πληρότητα της αίτησης και μεριμνά για την επαλήθευση της συμμόρφωσης του προϊόντος με τις προδιαγραφές προϊόντος, σύμφωνα με τα άρθρα 52 και 53 του Κανονισμού, είτε από την ίδια είτε από οργανισμό πιστοποίησης προϊόντων, σύμφωνα με το σύστημα ελέγχου που εφαρμόζεται δυνάμει του παρόντος Νόμου.

(4) Η χρήση της καταχωρισμένης προστατευόμενης γεωγραφικής ένδειξης επιτρέπεται μόνο εφόσον έχει επαληθευθεί η συμμόρφωση του προϊόντος με τις προδιαγραφές του προϊόντος, σύμφωνα με το άρθρο 9 και τα άρθρα 52 και 53 του Κανονισμού.

(5) Σε περίπτωση που, στο πλαίσιο των ελέγχων που διενεργούνται σύμφωνα με τον Κανονισμό, διαπιστωθεί ότι δεν πληρούνται πλέον οι προδιαγραφές του προϊόντος ή οι απαιτήσεις του Κανονισμού, η Αρμόδια Αρχή λαμβάνει τα κατάλληλα διοικητικά μέτρα σύμφωνα με τον παρόντα Νόμο και τον Κανονισμό. 

	27.-(1) Η Αρμόδια Αρχή καταρτίζει και τηρεί Μητρώο Δικαιούχων Χρήσης Ενδείξεων ΠΓΕ, το οποίο αποτελεί δημόσιο στοιχείο και η πρόσβαση σε αυτό είναι ελεύθερη σε κάθε ενδιαφερόμενο.

(2) Στο Μητρώο καταχωρούνται τουλάχιστο τα εξής στοιχεία –

(α) Το όνομα και η διεύθυνση του δικαιούχου·
(β) το είδος και η ονομασία του χειροτεχνικού ή βιοτεχνικού προϊόντος·
(γ) η ονομασία ΠΓΕ και
(δ) η ημερομηνία έγκρισης, ανανέωσης, ή/και ανάκλησης ή/και αναστολής του δικαιώματος χρήσης των εν λόγω γεωγραφικών ενδείξεων.

28.-(1). Η Υπηρεσία Κυπριακής Χειροτεχνίας του Υφυπουργείου Πολιτισμού ορίζεται ως η Αρμόδια Αρχή Ελέγχου για τις  γεωγραφικές ενδείξεις χειροτεχνικών και βιομηχανικών προϊόντων που παράγονται στη Δημοκρατία, σύμφωνα με την παράγραφο 1 του άρθρου 50 του Κανονισμού.

(2) Η Υπηρεσία έχει αρμοδιότητα να εξετάζει, κατόπιν υποβολής παραπόνου ή/και αυτεπάγγελτα, τυχόν παραβάσεις του παρόντος Νόμου και η εξέταση μπορεί να αφορά περισσότερους από έναν εμπορευόμενους, χωριστά ή από κοινού, του αυτού επαγγελματικού τομέα ή των ενώσεών τους που τυχόν παραβιάζουν τις πρόνοιες του παρόντος Νόμου. Συγκεκριμένα, δύναται να- 

(α) ενεργεί αυτεπάγγελτα για τη διερεύνηση πιθανών παραβάσεων∙
(β) εξετάζει καταγγελίες που υποβάλλονται ενώπιον της∙
(γ) αποφασίζει κατά πόσον υποβληθείσα καταγγελία δικαιολογεί τη διενέργεια διερεύνησης και
(δ) ενημερώνει τον καταγγέλλοντα σε περίπτωση που  αποφασίσει να μην προχωρήσει σε διερεύνηση  της καταγγελίας.

(3) Για την αποτελεσματική άσκηση των αρμοδιοτήτων και των ελεγκτικών της εξουσιών, η Υπηρεσία δύναται να ζητά τη συνδρομή οποιασδήποτε αρμόδιας δημόσιας αρχής ή υπηρεσίας, περιλαμβανομένων  της Αστυνομίας Κύπρου και του Τμήματος Τελωνείων, καθώς και να συνεργάζεται με αυτές, εφόσον τούτο κρίνεται αναγκαίο για τη διερεύνηση ή διαπίστωση παραβάσεων του παρόντος Νόμου.


	
	29.-(1) Η Αρχή Ελέγχου διενεργεί επίσημους ελέγχους για τη διασφάλιση της συμμόρφωσης με τις διατάξεις του  του παρόντος Νόμου και του Κανονισμού. 

(2) Οι επίσημοι έλεγχοι διενεργούνται τόσο πριν όσο και μετά τη διάθεση του χειροτεχνικού ή βιομηχανικού προϊόντος στην αγορά, προκειμένου  να εξακριβώνεται η συμμόρφωση του  με τις καθορισμένες προδιαγραφές, σύμφωνα με το άρθρο 52 του Κανονισμού. 

(3) Για τους σκοπούς του παρόντος άρθρου, οι επίσημοι έλεγχοι δύνανται να περιλαμβάνουν ιδίως –

(α) επιτόπιες επιθεωρήσεις∙ 
(β) δειγματοληψία και αξιολόγηση δείγματος του χειροτεχνικού ή βιομηχανικού προϊόντος και 
(γ) αξιολόγηση των διαδικασιών παραγωγής, με βάση τα πρότυπα που έχουν εγκριθεί.

(4) Οι έλεγχοι δύνανται να διενεργούνται σε κάθε στάδιο της αλυσίδας εφοδιασμού, ανεξαρτήτως εάν τα προϊόντα βρίσκονται σε αποθήκευση ή διαμετακόμιση ή διανομή ή προσφέρονται προς πώληση σε επίπεδο χονδρικής ή λιανικής, συμπεριλαμβανομένης της διάθεσης τους μέσω  ηλεκτρονικού εμπορίου, σύμφωνα με την παράγραφο 1 του άρθρου 54 του Κανονισμού. 

(5) Οι επίσημοι έλεγχοι βασίζονται σε αξιολόγηση κινδύνου και λαμβάνουν υπόψη, όπου αυτές  είναι διαθέσιμες, τις  κοινοποιήσεις από υποβάλλονται από τους παραγωγούς, δυνάμει της παραγράφου 2 του άρθρου 54 του Κανονισμού.

(6) Οι επίσημοι έλεγχοι διενεργούνται-

(α) σε τακτική βάση∙
(β) όταν υπάρχουν εύλογες υπόνοιες ότι  χειροτεχνικά ή βιομηχανικά προϊόντα δεν συμμορφώνονται με τις τις διατάξεις του παρόντος Νόμου ή του Κανονισμού∙
(γ) με συχνότητα και έκταση ανάλογες προς τον επιδιωκόμενο σκοπό, λαμβανομένων υπόψη ιδίως της αξιολόγησης κινδύνου και της εμπειρίας που έχει αποκτηθεί από προηγούμενους ελέγχους∙
(δ) σύμφωνα με τις διατάξεις του Κανονισμού(ΕΚ) αριθ. 866/2004 του Συμβουλίου της ΕΕ της 29.4.2004 για το καθεστώς βάσει του άρθρου 2 του Πρωτοκόλλου αριθ. 10 της Πράξης Προσχώρησης.
 
(7) Οι έλεγχοι δύνανται να καλύπτουν όλα τα στάδια της παραγωγής, μεταποίησης, συσκευασίας, κυκλοφορίας, διάθεσης στην αγορά,  πώλησης, έκθεσης προς πώληση, αποθήκευσης, περιλαμβανομένων και των ελέγχων των πρώτων υλών που χρησιμοποιούνται για την κατασκευή τους.

(8) Οι έλεγχοι δύνανται να διαλαμβάνουν τον έλεγχο των εγγράφων, την αντιστοιχία μεταξύ των εγγράφων και χειροτεχνικών ή βιομηχανικών προϊόντων, τον φυσικό έλεγχο και τις διαδικασίες παραγωγής, συσκευασίας αποθήκευσης και μεταφοράς.
(9) Για τους σκοπούς της διενέργειας των επίσημων ελέγχων, η Αρχή Ελέγχου δύναται ιδίως να προβαίνει σε—
(α) έλεγχο εγγράφων και λοιπών στοιχείων·
(β) επαλήθευση της αντιστοιχίας μεταξύ των εγγράφων και των χειροτεχνικών ή βιομηχανικών προϊόντων·
(γ) φυσικό έλεγχο των προϊόντων και
(δ) έλεγχο των διαδικασιών παραγωγής, συσκευασίας, αποθήκευσης και μεταφοράς.

(10) Οι έλεγχοι διενεργούνται κατά κανόνα χωρίς προηγούμενη ειδοποίηση,  εκτός εάν η Αρχή Ελέγχου κρίνει ότι για λόγους αποτελεσματικότητας ή λόγω των ιδιαίτερων περιστάσεων της υπόθεσης απαιτείται προηγούμενη ενημέρωση του ελεγχόμενου.

(11) Η Αρχή Ελέγχου επαληθεύει τη συμμόρφωση των χειροτεχνικών ή βιομηχανικών προϊόντων μέσω  των διαδικασιών ελέγχων που προβλέπονται  στα άρθρα 51, 52, 53 και 54 του Κανονισμού.

(12) Χειροτεχνικά ή βιομηχανικά προϊόντα που προέρχονται από ή αποστέλλονται προς τις περιοχές της Κυπριακής Δημοκρατίας στις οποίες η Κυβέρνηση της  Δημοκρατίας δεν ασκεί αποτελεσματικό έλεγχο, τυγχάνουν της μεταχείρισης η οποία προβλέπεται  στον Κανονισμό (ΕΚ) αριθ. 866/2004 του Συμβουλίου της ΕΕ της 29.4.2004 για το καθεστώς βάσει του άρθρου 2 του Πρωτοκόλλου αριθ. 10 της Πράξης Προσχώρησης˙


	[bookmark: _Toc236639490]Έλεγχοι από το Τμήμα Τελωνείων
	30.-(1) Το Τμήμα Τελωνείων για την εφαρμογή των διατάξεων του παρόντος Νόμου διενεργεί 

α) ελέγχους στα σημεία εισόδου και εξόδου, στους τελωνειακούς περιβόλους και στο εν γένει τελωνειακό έδαφος, για την προάσπιση της δημόσιας υγείας και την προστασία του κοινωνικού συνόλου και της εφοδιαστικής αλυσίδας, τον έλεγχο προσώπων, αποσκευών, εμπορευμάτων και μεταφορικών μέσων, στο πλαίσιο της εφαρμογής του Περί Τελωνειακού Κώδικα Νόμου αρ. 94(Ι) του 2004 και
β) ελέγχους σε χειροτεχνικά και βιομηχανικά προϊόντα που προέρχονται από τις περιοχές που ευρίσκονται εκτός του αποτελεσματικού ελέγχου της κυβέρνησης της Κυπριακής Δημοκρατίας σύμφωνα με τον Κανονισμό (ΕΚ) αριθ. 866/2004, ο οποίος καθορίζει τις προϋποθέσεις διέλευσης. 

(2) Το Τμήμα Τελωνείων διενεργεί τους ελέγχους στη βάση των διατάξεων του παρόντος Νόμου και ενημερώνει άμεσα την Υπηρεσία ως αρμόδια Αρχή Ελέγχου για έλεγχο σε χειροτεχνικά και βιομηχανικά προϊόντα σε σχέση με την προστασία των γεωγραφικών ενδείξεων, η οποία θα έχει και την τελική απόφαση για την αποδέσμευση τους από το Τμήμα Τελωνείων.

(3) Σε περίπτωση που τα βιομηχανικά και γεωγραφικά προϊόντα παραβιάζουν γεωγραφικές ενδείξεις ενεργοποιούνται οι διατάξεις του περί Ελέγχου της Διακίνησης Εμπορευμάτων Που Παραβιάζουν Δικαιώματα Διανοητικής Ιδιοκτησίας Νόμου αρ.61(Ι) του 2018 και του Κανονισμού (ΕΕ) αριθ. 608/2013 του Ευρωπαϊκού Κοινοβουλίου και του Συμβουλίου της 12ης Ιουνίου 2013 σχετικά με την τελωνειακή επιβολή των δικαιωμάτων διανοητικής ιδιοκτησίας αριθ.608/2013. 

(4) Οποιοδήποτε πρόσωπο ενέχεται στην παραβίαση βιομηχανικών και γεωγραφικών ενδείξεων στα πλαίσια  της εφαρμογής του περί Ελέγχου της Διακίνησης Εμπορευμάτων Που Παραβιάζουν Δικαιώματα Διανοητικής Ιδιοκτησίας Νόμου αρ.61(Ι )του 2018 και του Κανονισμού (ΕΕ) αριθ. 608/2013 του Ευρωπαϊκού Κοινοβουλίου και του Συμβουλίου της 12ης Ιουνίου 2013 είναι ένοχο αδικήματος και υπόκειται, σε περίπτωση καταδίκης του, σε χρηματική ποινή η οποία δεν υπερβαίνει τις τριάντα χιλιάδες ευρώ (€30.000) ή σε φυλάκιση η οποία δεν υπερβαίνει τα τρία (3) χρόνια ή και στις δύο αυτές ποινές και σε περίπτωση δεύτερης ή μεταγενέστερης καταδίκης, υπόκειται σε χρηματική ποινή η οποία δεν υπερβαίνει τις πενήντα χιλιάδες ευρώ (€50.000) ή σε φυλάκιση η οποία δεν υπερβαίνει τα πέντε (5) χρόνια ή και στις δύο αυτές ποινές, σύμφωνα με τις διατάξεις του άρθρου 12 και του άρθρου 15 του περί Ελέγχου της Διακίνησης Εμπορευμάτων Που Παραβιάζουν Δικαιώματα Διανοητικής Ιδιοκτησίας Νόμου αρ.61(Ι) του 2018. 

(5) Η εξουσία που παρέχεται στο Διευθυντή για συμβιβασμό αδικημάτων, δυνάμει του άρθρου 88 του περί Τελωνειακού Κώδικα Νόμου αρ. 94(Ι) του 2004, εφαρμόζεται, τηρουμένων των αναλογιών, σε σχέση με ποινικά αδικήματα, που προβλέπονται στο παρόν άρθρο.


	[bookmark: _Toc236639491]Διορισμός, Εξουσίες και αρμοδιότητες Επιθεωρητών 
	31.-(1) Η Αρμόδια Αρχή διορίζει, με γνωστοποίηση που δημοσιεύεται στην Επίσημη Εφημερίδα της Δημοκρατίας, Επιθεωρητές Λειτουργούς της Υπηρεσίας Κυπριακής Χειροτεχνίας του Υφυπουργείου Πολιτισμού, οι οποίοι είναι αρμόδιοι για τη διενέργεια  επίσημων ελέγχων με σκοπό τη  διαπίστωση της συμμόρφωσης προς τις διατάξεις του Κανονισμού, του παρόντος Νόμου, όπως και των Κανονισμών που εκδίδονται δυνάμει αυτών.

(2) Ο Επιθεωρητής έχει εξουσία σε οποιοδήποτε εύλογο χρόνο να εισέρχεται σε οποιαδήποτε εγκατάσταση, στην οποία έχει εύλογη υποψία ότι παράγεται, παρασκευάζεται, συντηρείται, συσκευάζεται, σημαίνεται, αποθηκεύεται χειροτεχνικό ή βιομηχανικό προϊόν που προορίζεται για έγκριση χρήσης ΠΓΕ, σε οποιοδήποτε χώρο πώλησης χειροτεχνικών ή βιομηχανικών προϊόντων, καθώς και σε  οποιαδήποτε υποστατικά, εφόσον έχει εύλογη αιτία να πιστεύει ότι σε αυτά βρίσκονται  χειροτεχνικά ή βιομηχανικά προϊόντα προστατευόμενης γεωγραφικής ένδειξης ή προϊόντα που προορίζονται να πωληθούν ή είναι έτοιμα να πωληθούν ως τέτοια, με σκοπό -

(α) Την επιθεώρηση των χειροτεχνικών ή βιομηχανικών προϊόντων σε όλα τα στάδια  της παραγωγής, της μεταχείρισης, της διαλογής, της συντήρησης, της αποθήκευσης, της παρουσίασης, της συσκευασίας, της σήμανσης και της μεταφοράς τους∙
(β) την επιθεώρηση του χώρου παραγωγής, της συντήρησης, της αποθήκευσης, της μεταχείρισης, της συσκευασίας, της παρουσίασης και της μεταφοράς των χειροτεχνικών ή βιομηχανικών προϊόντων∙
(γ) τον έλεγχο οποιωνδήποτε αρχείων, βιβλίων, εγγράφων ή άλλων στοιχείων, τα οποία βρίσκονται στους χώρους παραγωγής πρώτης ύλης ή μεταποίησης χειροτεχνικών ή βιομηχανικών  προϊόντων και αφορούν τη συμμόρφωση προς τις διατάξεις του παρόντος Νόμου  και των Κανονισμών που εκδίδονται δυνάμει αυτού, καθώς και  τη λήψη αντιγράφων τους∙ 
(δ) την λήψη  οποιωνδήποτε στοιχείων, συμπεριλαμβανομένων συμβάσεων, δεδομένων, πληροφοριών και/ή άλλων συναφών στοιχείων, τα οποία έχουν καταχωριστεί σε μηχανικό, ηλεκτρικό ή ηλεκτρονικό σύστημα δεδομένων ή ηλεκτρονική εφαρμογή ή ηλεκτρονικό ταχυδρομείο, καθώς και σε οποιαδήποτε άλλα ψηφιακά δεδομένα στο διαδίκτυο∙
(ε) τη λήψη δειγμάτων, σύμφωνα με τη διαδικασία που προβλέπεται στα εδάφια (2) και (3) του παρόντος άρθρου, από κάθε χειροτεχνικό ή βιομηχανικό προϊόν που βρίσκεται στους τόπους (ή χώρους?)που αναφέρονται στο παρόν εδάφιο, συμπεριλαμβανομένων των  χειροτεχνικών ή βιομηχανικών προϊόντων που βρίσκονται επί ή εντός οχήματος∙ 
στ) να προβαίνει στην κατάσχεση ή κατακράτηση, για όσο χρονικό διάστημα κρίνεται αναγκαίο, χειροτεχνικών ή βιομηχανικών προϊόντων, καθώς και συναφών αρχείων, δεδομένων και εγγράφων, για τα οποία εύλογα πιστεύει ότι έχει παραβιαστεί οποιαδήποτε διάταξη του παρόντος Νόμου ή των Κανονισμών που εκδίδονται δυνάμει αυτού ή των πράξεων που αναφέρονται στο άρθρο 26, καθώς και να διατάσσει την  παραμονή ή τη μεταφορά των εν λόγω χειροτεχνικών ή βιομηχανικών προϊόντων σε οποιοδήποτε μέρος υποδείξει∙
(ζ) να απαιτεί από οποιοδήποτε πρόσωπο, διευθυντή, υπάλληλο ή εκπρόσωπο του παραγωγού ή άλλου οικονομικού φορέα να παρέχει πληροφορίες, εξηγήσεις ή δηλώσεις σχετικά με την υπό διερεύνηση παράβαση του παρόντος Νόμου, των Κανονισμών που εκδίδονται δυνάμει αυτού ή των πράξεων που αναφέρονται στο άρθρο 26∙
(η) να απαιτεί από κάθε εκπρόσωπο ή μέλος του προσωπικού του παραγωγού ή άλλου οικονομικού φορέα, τον οποίο αφορά η έρευνα να παρέχει εξηγήσεις όσον αφορά τα πραγματικά περιστατικά, τις πληροφορίες, τα δεδομένα ή τα έγγραφα που σχετίζονται με το αντικείμενο της έρευνας και να καταγράφει τις απαντήσεις που παρέχονται∙
(θ) να λαμβάνει φωτογραφίες και/ή μαγνητοσκοπημένα αρχεία των υποστατικών, του χρησιμοποιούμενου εξοπλισμού, των διαφημίσεων και/ή των μεταδιδόμενων εκπομπών του εμπορευόμενου, ανεξαρτήτως του χρησιμοποιούμενου μέσου μετάδοσης αυτών∙
(ι) να ζητεί από κάθε αρχή του δημόσιου τομέα,  φορέα ή οργανισμό, καθώς και απόκάθε φυσικό ή νομικό πρόσωπο, περιλαμβανομένων των παρόχων υπηρεσιών πληρωμών, των παρόχων υπηρεσιών διαδικτύου, των φορέων τηλεπικοινωνιών, των καταχωρητών ονομάτων τομέα, των μητρώων ονομάτων τομέα και των παρόχων υπηρεσιών φιλοξενίας,ην παροχή κάθε σχετικής πληροφορίας, δεδομένου ή εγγράφου, ανεξαρτήτως  μορφής, του μορφότυπου, του μέσου ή του τόπου αποθήκευσης τους, με σκοπό τη διαπίστωση του κατά πόσον έχει διαπραχθεί ή διαπράττεται παράβαση του παρόντος Νόμου, καθώς και τον προσδιορισμό  των στοιχείων της εν λόγω παράβασης

Νοείται ότι, οι πληροφορίες, τα δεδομένα ή τα έγγραφα αυτά δύνανται να περιλαμβάνουν, μεταξύ άλλων,  στοιχεία σχετικά με  τον εντοπισμό των χρηματοοικονομικών ροών και/ή των ροών δεδομένων και/ή τη διαπίστωση της ταυτότητας των προσώπων που συμμετέχουν στις εν λόγω ροές, καθώς και τη διαπίστωση των των στοιχείων τραπεζικών λογαριασμών και της ιδιοκτησίας των δικτυακών τόπων.

Νοείται περαιτέρω ότι, οι αρχές δημόσιου τομέα δύνανται να αρνηθούν την παροχή των αιτούμενων πληροφοριών, εφόσον η παροχή τους αντίκειται σε διάταξη του ενωσιακού δικαίου, του παρόντος ή άλλου Νόμου ή δευτερογενούς νομοθεσίας, που εκδίδεται προς εναρμόνιση με  το ενωσιακό δίκαιο∙

(κ) να προβαίνει, κατά περίπτωση,  σε δοκιμαστικές αγορές  αγαθών, ακόμη και με καλυμμένη ταυτότητα, με σκοπό τον εντοπισμό παραβάσεων  του παρόντος Νόμου και τη συλλογή  αποδεικτικών στοιχείων, περιλαμβανομένης της εξουσίας να επιθεωρεί, να παρατηρεί, να μελετά, να αποσυναρμολογεί ή να υποβάλλει  τα εν λόγω αγαθά σε δοκιμές

Νοείται ότι Επιθεωρητής δε δικαιούται να εισέλθει σε κατοικία παρά μόνο με ένταλμα Δικαστηρίου∙

(3) Σε περίπτωση κατάσχεσης, ο Επιθεωρητής δύναται να -

(α) λαμβάνει δείγμα προϊόντος, ή/και
(β) λαμβάνει απόσπασμα στοιχείων, βιβλίων ή εγγράφων, ή/και οποιαδήποτε άλλα στοιχεία ή/και
(γ) κατακρατεί ή δεσμεύει μεταφορικό μέσο ή προϊόντα ή μέρος των προϊόντων

Νοείται ότι πληροφορεί σχετικά το πρόσωπο του οποίου τα συμφέροντα επηρεάζονται από τη σχετική προαναφερόμενη πράξη ή απόφαση, ή το πρόσωπο το οποίο κατά τη στιγμή που δεσμεύονται ή κατακρατούνται τα αντικείμενα είναι υπεύθυνο του υποστατικού ή του μεταφορικού μέσου. 

(4) Ο Επιθεωρητής λαμβάνει το δείγμα, το οποίο σημαίνεται και σφραγίζεται ή προσδένεται με τέτοιο τρόπο, όπως η φύση αυτού το επιτρέπει, και παραδίδει μέρος αυτού στον παραγωγό ή εκπρόσωπό του που κατέχει το χειροτεχνικό ή βιομηχανικό προϊόν, διατηρεί ένα μέρος για μελλοντική σύγκριση και υποβάλλει το τρίτο μέρος για αξιολόγηση σε οποιοδήποτε άλλο διαπιστευμένο φορέα, σε περίπτωση που αδυνατεί να διεξάγει ο ίδιος αποτελεσματική αξιολόγηση του δείγματος. Τα αποτελέσματα των αξιολογήσεων κοινοποιούνται στον ενδιαφερόμενο.

(5) Τηρουμένων των διατάξεων του εδαφίου (2) και (3) σε περίπτωση κατά την οποία ο κάτοχος του χειροτεχνικού ή βιομηχανικού προϊόντος δεν είναι ο παραγωγός, τότε μέρος του δείγματος παραδίδεται σε οποιοδήποτε άλλο πρόσωπο εναντίον του οποίου δυνατό να προσαφθεί κατηγορία αναφορικά με την πώληση του χειροτεχνικού ή βιομηχανικού προϊόντος.

(6) Ο να προβαίνει, κατά περίπτωση,  σε δοκιμαστικές αγορές  αγαθών , ακόμη και με καλυμμένη ταυτότητα, με σκοπό τον εντοπισμό παραβάσεων  του παρόντος Νόμου και τη συλλογή  αποδεικτικών στοιχείων, περιλαμβανομένης της εξουσίας να επιθεωρεί, να παρατηρεί, να μελετά, να αποσυναρμολογεί ή να υποβάλλει  τα εν λόγω αγαθά σε δοκιμές·

(7) Σε περίπτωση υποβολής ένστασης κατά των αποτελεσμάτων των αξιολογήσεων που διενεργούνται δυνάμει του παρόντος άρθρου, το πρόσωπο στο οποίο παραδίδεται  μέρος του δείγματος σύμφωνα με τις διατάξεις των εδαφίων (2) και (3) ή το αντιπρόσωπος του, δύναται, κατόπιν καταβολής των εξόδων της αξιολόγησης, να ζητήσει τον επανέλεγχο του δείγματος από  οποιονδήποτε διαπιστευμένο φορέα. Για τους σκοπούς του  επανελέγχου αξιολογείται το μέρος του δείγματος που φυλάσσεται  από τον Επιθεωρητή και τα αποτελέσματα του επανελέγχου είναι οριστικά.

(8) Ο Επιθεωρητής, κατά την είσοδο του  σε οποιεσδήποτε κτιριακές εγκαταστάσεις ή υποστατικά δυνάμει του παρόντος άρθρου, δύναται να φέρει μαζί του τον αναγκαίο εξοπλισμό και να συνοδεύεται από άλλα πρόσωπα, εφόσον το κρίνει αναγκαίο για την άσκηση των εξουσιών του.
.

	32. Η Υπηρεσία Κυπριακής Χειροτεχνίας του Υφυπουργείου Πολιτισμού δύναται να αναθέτει καθήκοντα ελέγχου σε έναν ή περισσότερους οργανισμούς πιστοποίησης προϊόντων ή νομικά ή φυσικά πρόσωπα σύμφωνα με τις διατάξεις του άρθρου 55 του Κανονισμού. 


	
	33.-(1) Η Υπηρεσία υποχρεούται  να δημοσιεύει στην Επίσημη Εφημερίδα της Δημοκρατίας το όνομα και τα στοιχεία επικοινωνίας της, υπό την ιδιότητα της ως Αρχής Ελέγχου, καθώς και τα όνοματα και τα στοιχεία των οργανισμών πιστοποίησης και των φυσικών προσώπων στα οποία έχουν ανατεθεί καθήκοντα ελέγχου, σύμφωνα με την παράγραφο 1 του άρθρου 58 του Κανονισμού. 

(2) Τα ονόματα και τα στοιχεία επικοινωνίας της Υπηρεσίας, των οργανισμών πιστοποίησης και των φυσικών προσώπων δημοσιεύονται επίσης στην ψηφιακή πύλη του Γραφείου, σύμφωνα με την  παράγραφο 3 του άρθρου 58 του Κανονισμού.


	
	34. (1) Οι οργανισμοί πιστοποίησης προϊόντων υποχρεούνται να συμμορφώνονται με τα πρότυπα EN ISO/IEC 17065, EN ISO/IEC 17020 και EN ISO/IEC 17025 ή με άλλα διεθνώς αναγνωρισμένα πρότυπα, σύμφωνα με την παράγραφο 1 του άρθρου 59 του Κανονισμού (ΕΕ) 2023/2411. 

(2) Η διαπίστευση των οργανισμών πιστοποίησης διενεργείται από οργανισμό διαπίστευσης αναγνωρισμένο σύμφωνα με τον Κανονισμό (ΕΚ) αριθ. 765/2008 ή από αναγνωρισμένο οργανισμό διαπίστευσης, εκτός της Ένωσης, σύμφωνα με την παράγραφο 2 του άρθρου 29 του Κανονισμού.


	
	35. Η Υπηρεσία Κυπριακής Χειροτεχνίας, υπό την ιδιότητα της ως αρμόδια Αρχή Ελέγχου, καθώς και οι οργανισμοί πιστοποίησης ή τα φυσικά πρόσωπα στα οποία έχει ανατεθεί η διενέργεια  των ελέγχων των γεωγραφικών ενδείξεων χειροτεχνικών και βιομηχανικών  προϊόντων, υποχρεούνται να συμμορφώνονται με τις υποχρεώσεις που  προβλέπονται στα άρθρα 56 και 57 του Κανονισμού.

	36.-(1) Σε περίπτωση που, κατά τη διενέργεια ελέγχου, διαπιστωθεί παράβαση ή επικείμενη παράβαση των διατάξεων του παρόντος Νόμου, του Κανονισμού (ΕΕ) 2023/2411 ή των πράξεων που εκδίδονται δυνάμει αυτών, ανεξαρτήτως εάν έχει αποδειχθεί πραγματική ζημία ή εάν η παράβαση οφείλεται σε δόλο ή αμέλεια εκ μέρους του παραβάτη, η Αρμόδια Αρχή δύναται, τηρουμένης της αρχής της αναλογικότητας και σύμφωνα με την παράγραφο 6 του άρθρου 51 του Κανονισμού, να επιβάλλει ένα ή περισσότερα από τα ακόλουθα διοικητικά μέτρα:

(α) να διατάσσει τον παραβάτη να τερματίσει αμέσως ή εντός εύλογης προθεσμίας την παράβαση και να λάβει όλα τα αναγκαία μέτρα για την παύση της και την αποτροπή επανάληψής της·
(β) να απαιτεί την άμεση απόσυρση, ανάκληση ή απαγόρευση της διάθεσης στην αγορά προϊόντων που φέρουν παράνομα προστατευόμενη γεωγραφική ένδειξη ή παραβιάζουν τις διατάξεις του Κανονισμού·
(γ) να απαιτεί την αναστολή της άδειας χρήσης της γεωγραφικής ένδειξης μέχρι την αποκατάσταση της συμμόρφωσης· Η απόφαση για προσωρινή αναστολή άδειας χρήσης της γεωγραφικής ένδειξης κοινοποιείται γραπτώς στον ενδιαφερόμενο και στο Γραφείο∙
(δ) να διατάσσει τη διόρθωση ή την αφαίρεση ψευδών, παραπλανητικών ή παράνομων ενδείξεων, επισημάνσεων, διαφημίσεων, παρουσιάσεων ή πληροφοριών που αφορούν προστατευόμενη γεωγραφική ένδειξη·
(ε) να απαιτεί από τον παραβάτη τη δημοσίευση επανορθωτικής δήλωσης ή την παροχή διορθωτικής πληροφόρησης προς τους καταναλωτές, με τη μορφή και τον τρόπο που κρίνει κατάλληλο·
(στ) να δημοσιεύει ή να απαιτεί από τον παραβάτη τη δημοσίευση της απόφασης της Αρμόδιας Αρχής, στο σύνολο της  ή εν μέρει, εφόσον η δημοσίευση  κρίνεται αναγκαία για την προστασία των καταναλωτών ή των δικαιούχων της γεωγραφικής ένδειξης·
(ζ) να αποδέχεται δεσμεύσεις του παραβάτη για την παύση της παράβασης και τη λήψη διορθωτικών μέτρων, καθώς και πρόσθετες δεσμεύσεις για την αποκατάσταση των συνεπειών της παράβασης.

(2) Σε περίπτωση παραβάσεων που διαπράττονται μέσω διαδικτυακών υπηρεσιών ή άλλων ψηφιακών μέσων, η Αρμόδια Αρχή δύναται, εφόσον δεν υφίσταται άλλο αποτελεσματικό μέτρο και προς αποτροπή σοβαρής βλάβης των συλλογικών συμφερόντων των καταναλωτών ή των δικαιούχων της γεωγραφικής ένδειξης—

(α) να διατάσσει την αφαίρεση παράνομου περιεχομένου∙
(β) να απαιτεί τον περιορισμό ή την απενεργοποίηση πρόσβασης σε διαδικτυακή διεπαφή∙
(γ) να ζητεί από παρόχους υπηρεσιών φιλοξενίας, παρόχους υπηρεσιών διαδικτύου ή άλλους ενδιάμεσους παρόχους να λάβουν τα αναγκαία μέτρα∙
(δ) να ζητεί τη διαγραφή ή την αναστολή ονόματος χώρου (domain name), όταν αυτό  χρησιμοποιείται αποκλειστικά ή κατά κύριο λόγο  για τη διάπραξη της παράβασης, νοουμένου ότι τα πιο πάνω μέτρα είναι αναγκαία, πρόσφορα και ανάλογα προς τον επιδιωκόμενο σκοπό∙
(ε) το οικονομικό όφελος που αποκόμισε ή επιδίωξε να αποκομίσει ο παραβάτης∙
(στ) τις ενέργειες στις οποίες προέβη για τον περιορισμό ή την αποκατάσταση των συνεπειών της παράβασης∙
(ζ) τυχόν προηγούμενες παραβάσεις∙
(η) τον βαθμό συνεργασίας του παραβάτη με την Αρμόδια Αρχή κατά τη διάρκεια του ελέγχου∙
(θ) οποιοδήποτε άλλο επιβαρυντικό ή ελαφρυντικό στοιχείο που προκύπτει από τις ιδιαίτερες περιστάσεις της υπόθεσης.

(3) Πριν από την επιβολή οποιουδήποτε διοικητικού μέτρου ή διοικητικού προστίμου, η Αρχή Ελέγχου παρέχει στον ενδιαφερόμενο το δικαίωμα προηγούμενης ακρόασης, προφορικώς ή γραπτώς, εντός εύλογης προθεσμίας, εκτός εάν συντρέχουν λόγοι κατεπείγοντος οι οποίοι  αιτιολογούνται ειδικώς στην απόφαση, σύμφωνα με τις αρχές της χρηστής διοίκησης και τον περί των Γενικών Αρχών του Διοικητικού Δικαίου Νόμο του 1999 (158(I)/1999). Κάθε  απόφαση της Αρμόδιας Αρχής Ελέγχου πρέπει να είναι επαρκώς αιτιολογημένη και, σε περίπτωση επιβολής διοικητικού προστίμου, να αναφέρει τα κριτήρια του άρθρου 8, τα οποία λήφθηκαν υπόψη για τον καθορισμό του ύψους του προστίμου.



	[bookmark: _Toc236639494]Δικαίωμα ένστασης κατά διοικητικού μέτρου 
	37.-(1) Σε περίπτωση κατακράτησης ή κατάσχεσης χειροτεχνικών ή βιομηχανικών προϊόντων ή επιβολής οποιοδήποτε άλλου διοικητικού μέτρου, ο κάτοχος δύναται να υποβάλει ένσταση προς τον Προϊστάμενο, εντός τριών εργάσιμων ημερών από την κοινοποίηση της σχετικής απόφασης σε αυτόν.

(2) Ο Προϊστάμενος της αρμόδιας Αρχής Ελέγχου εξετάζει χωρίς καθυστέρηση την ένσταση και δύναται να αναθέσει σε λειτουργό ή λειτουργούς, οι οποίοι δεν συμμετείχαν στη διενέργεια του ελέγχου ή στη σύνταξη της έκθεσης την εξέταση των θεμάτων που αφορούν την ένσταση πριν από την έκδοση της τελεσίδικης απόφασής του, την οποία κοινοποιεί εγγράφως στον ενδιαφερόμενο εντός τριάντα ημερών.

(3) Κατά την άσκηση των αρμοδιοτήτων της δυνάμει του παρόντος Νόμου, η Αρμόδια Αρχή ενεργεί σύμφωνα με τις αρχές της νομιμότητας, της αντικειμενικότητας, της αμεροληψίας, της αναλογικότητας, της χρηστής διοίκησης και του δικαιώματος προηγούμενης ακρόασης, σύμφωνα με τον περί των Γενικών Αρχών του Διοικητικού Δικαίου Νόμο.

(4) Πριν από την έκδοση οποιασδήποτε απόφασης για τη λήψη  διοικητικού μέτρου ή την επιβολή διοικητικού προστίμου, η Αρμόδια Αρχή οφείλει να κοινοποιεί  εγγράφως στον ενδιαφερόμενο τα πραγματικά περιστατικά, τις διαπιστώσεις που προέκυψαν από τον έλεγχο, καθώς  και την πρόθεσή της να προβεί στην επιβολή  της σχετικής διοικητικής κύρωσης. Ο ενδιαφερόμενος καλείται να υποβάλει, εντός εύλογης προθεσμίας, τις γραπτές του παραστάσεις ή οποιαδήποτε άλλα στοιχεία κρίνει πρόσφορα προς υποστήριξη των ισχυρισμών του, πριν από τη λήψη της τελικής απόφασης της Αρμόδιας Αρχής.

(5) Οι λειτουργοί ή οι Επιθεωρητές που διενήργησαν τον επίσημο έλεγχο ή συνέταξαν τη σχετική έκθεση ελέγχου δεν δύνανται να συμμετέχουν στη διαδικασία λήψης της τελικής διοικητικής απόφασης για την επιβολή διοικητικού μέτρου ή διοικητικού προστίμου, εκτός εάν αυτό είναι αντικειμενικά αδύνατο λόγω της οργανωτικής δομής της Αρμόδιας Αρχής. Κατ’ εξαίρεση, η συμμετοχή τους επιτρέπεται μόνο στις περιπτώσεις όπου αυτή καθίσταται αντικειμενικά αναπόφευκτη λόγω της οργανωτικής δομής ή της λειτουργικής διάρθρωσης της Αρμόδιας Αρχής.

(6) Σε περίπτωση που,  λόγω της οργανωτικής δομής της Αρμόδιας Αρχής ή του αριθμού των υπηρετούντων λειτουργών, δεν είναι αντικειμενικά δυνατή η εφαρμογή των εδαφίων (3) και (4), η Αρμόδια Αρχή αιτιολογεί ειδικώς στην απόφασή της τους λόγους για τους οποίους δεν κατέστη δυνατός ο λειτουργικός διαχωρισμός των αρμοδιοτήτων και διασφαλίζει ότι η απόφαση λαμβάνεται κατόπιν πλήρους και αντικειμενικής αξιολόγησης όλων των πραγματικών και νομικών στοιχείων της υπόθεσης. Η αδυναμία εφαρμογής των εδαφίων (3) και (4), αφ’ εαυτής δεν συνεπάγεται ακυρότητα της διαδικασίας. 

(7) Κάθε διοικητική απόφαση με την οποία επιβάλλεται διοικητικό μέτρο είναι δεόντως ειδικώς αιτιολογημένη και αναφέρει τα πραγματικά περιστατικά, τις εφαρμοστέες διατάξεις, λόγους στους οποίους στηρίζεται, καθώς και τα διαθέσιμα διοικητικά βοηθήματα και ένδικα μέσα.

	38. Με την επιφύλαξη της ποινικής ευθύνης σε περίπτωση που η πράξη συνιστά ποινικό αδίκημα, κάθε πρόσωπο που - 

α) κάνει άμεση ή έμμεση εμπορική χρήση προστατευόμενης γεωγραφικής ένδειξης για προϊόντα που δεν καλύπτονται από την οικεία  καταχώριση, όταν τα προϊόντα αυτά είναι συγκρίσιμα με τα προϊόντα που καλύπτονται από την προστατευόμενη ονομασία ή όταν η χρήση αυτή εκμεταλλεύεται τη φήμη της προστατευόμενης γεωγραφικής ένδειξης, υπόκειται σε διοικητικό πρόστιμο από χίλια Ευρώ (€1,000) έως οκτώ χιλιάδες Ευρώ (€8,000)∙
β) εκμεταλλεύεται αθέμιτα, υπονομεύει ή βλάπτει τη φήμη προστατευόμενης γεωγραφικής ένδειξης μέσω  άμεσης ή έμμεσης εμπορικής χρήσης της για προϊόντα που δεν καλύπτονται από την  οικεία καταχώριση, υπόκειται σε διοικητικό πρόστιμο από δύο χιλιάδες Ευρώ (€2.000) έως – δώδεκα χιλιάδες Ευρώ (€12.000)∙
γ) προβαίνει, κατά την άμεση ή έμμεση εμπορική χρήση προϊόντος, σε κατάχρηση, απομίμηση ή υποδήλωση ονόματος που προστατεύεται ως γεωγραφική ένδειξη, ακόμη και όταν αναφέρεται η πραγματική καταγωγή του προϊόντος ή όταν το προστατευόμενο όνομα χρησιμοποιείται σε μετάφραση ή συνοδεύεται από εκφράσεις όπως «τύπος», «μέθοδος», «τρόπος», «απομίμηση», «όπως» ή άλλη παρόμοια έκφραση, υπόκειται σε διοικητικό πρόστιμο από πεντακόσια ευρώ (€500) έως τρεις χιλιάδες ευρώ (€3.000)∙
δ)  χρησιμοποιεί, στη συσκευασία ή στη διαφήμιση προϊόντος, σε έγγραφα ή πληροφορίες που παρέχονται μέσω διαδικτυακών διεπαφών σχετικά με το προϊόν ή στα δοχεία που χρησιμοποιούνται για τη συσκευασία του, ψευδείς ή παραπλανητικές ενδείξεις ως προς την προέλευση, την καταγωγή, τη φύση ή τα ουσιώδη χαρακτηριστικά του προϊόντος, οι οποίες είναι ικανές να παραπλανήσουν τον καταναλωτή ως προς την ύπαρξη ή την προέλευση προστατευόμενης γεωγραφικής ένδειξης, ή προβαίνει σε οποιαδήποτε άλλη παραπλανητική πρακτική σχετικά με προστατευόμενη γεωγραφική ένδειξη, υπόκειται σε διοικητικό πρόστιμο από τρεις χιλιάδες ευρώ (€3.000) έως δεκαπέντε χιλιάδες ευρώ (€15.000) ∙
ε) δεν συμμορφώνεται με τις απαιτήσεις του άρθρου 48 παράγραφος 4 του Κανονισμού (ΕΕ) 2023/2411, τοποθετώντας το σύμβολο της Ευρωπαϊκής Ένωσης, την ένδειξη της προστατευόμενης γεωγραφικής ένδειξης ή τη συντομογραφία «ΠΓΕ» κατά τρόπο που δύναται να δημιουργήσει στον καταναλωτή την εσφαλμένη εντύπωση ότι η προστατευόμενη γεωγραφική ένδειξη αφορά το προϊόν στο σύνολό του και όχι αποκλειστικά το μέρος ή το συστατικό του προϊόντος που καλύπτεται από την προστατευόμενη γεωγραφική ένδειξη, υπόκειται σε διοικητικό πρόστιμο από πεντακόσια ευρώ (€500) έως τέσσερις χιλιάδες ευρώ (€4.000)∙
στ)  χρησιμοποιεί, άμεσα ή έμμεσα, για εμπορικούς σκοπούς προϊόν το οποίο δεν συμμορφώνεται με τις απαιτήσεις του κανονισμού προϊόντος, ιδίως όσον αφορά τις χρησιμοποιούμενες πρώτες ύλες, τις μεθόδους παραγωγής ή οποιοδήποτε στάδιο της παραγωγικής διαδικασίας που πραγματοποιείται εντός της οριοθετημένης γεωγραφικής περιοχής, και το οποίο παρουσιάζεται ή διατίθεται στην αγορά ως προερχόμενο από την εν λόγω γεωγραφική περιοχή, υπόκειται σε διοικητικό πρόστιμο από χίλια ευρώ (€1.000) έως πέντε χιλιάδες ευρώ (€5.000).

(4) Με την επιφύλαξη τυχόν ποινικής ευθύνης, κάθε παραγωγός με προϊόντα ΠΓΕ ο οποίος - 

(α)  προτίθεται να διαθέσει στην αγορά προϊόν ΠΓΕ το οποίο δεν συμμορφώνεται με τις απαιτήσεις των προδιαγραφών προϊόντος, ιδίως όσον αφορά τις χρησιμοποιούμενες πρώτες ύλες, τις μεθόδους παραγωγής ή οποιοδήποτε στάδιο της παραγωγικής διαδικασίας που πραγματοποιείται εντός της οριοθετημένης γεωγραφικής περιοχής και αφορά την εν λόγω γεωγραφική προέλευση, υπόκειται σε διοικητικό πρόστιμο από δύο χιλιάδες ευρώ (€2.000) έως δέκα χιλιάδες ευρώ (€10.000)∙

(β)  διαθέτει στην αγορά προϊόν ΠΓΕ,  το οποίο δεν συμμορφώνεται με τις προδιαγραφές προϊόντος, λαμβανομένων υπόψη των χρησιμοποιούμενων πρώτων υλών και των μεθόδων παραγωγής σε κάθε στάδιο της παραγωγικής διαδικασίας που πραγματοποιείται εντός της οριοθετημένης γεωγραφικής περιοχής, υπόκειται σε διοικητικό πρόστιμο από τρεις χιλιάδες ευρώ (€3.000) έως δεκαπέντε χιλιάδες ευρώ (€15.000).

5) Με την επιφύλαξη τυχόν ποινικής ευθύνης, κάθε παραγωγός ο οποίος χρησιμοποιεί προστατευόμενη γεωγραφική ένδειξη για να υποδείξει ότι παρασκευασμένο ή μεταποιημένο προϊόν περιέχει ή ενσωματώνει, εν όλω ή εν μέρει, προϊόν που προσδιορίζεται από την εν λόγω προστατευόμενη γεωγραφική ένδειξη, κατά τρόπο που δεν συνάδει με τις ορθές εμπορικές πρακτικές και ο οποίος εκμεταλλεύεται αθέμιτα, αποδυναμώνει, υπονομεύει ή βλάπτει τη φήμη της προστατευόμενης γεωγραφικής ένδειξης, υπόκειται σε διοικητικό πρόστιμο από χίλια πεντακόσια ευρώ (€1.500) έως οκτώ χιλιάδες ευρώ (€8.000).

(6) Η παράβαση των διατάξεων του άρθρου 48 παράγραφος 3 του Κανονισμού (ΕΕ) 2023/2411, σχετικά με τη μη τοποθέτηση της γεωγραφικής ένδειξης στο ίδιο οπτικό πεδίο με το σύμβολο της Ευρωπαϊκής Ένωσης, καθώς και του άρθρου 48 παράγραφος 5 του εν λόγω Κανονισμού, σχετικά με τη χρήση του συμβόλου της Ευρωπαϊκής Ένωσης πριν από τη δημοσίευση της απόφασης καταχώρισης της γεωγραφικής ένδειξης, υπόκειται σε διοικητικό πρόστιμο από πεντακόσια ευρώ (€500) έως τρεις χιλιάδες ευρώ (€3.000). 

Σε περίπτωση που η παράβαση αφορά αποκλειστικά τυπικές ελλείψεις, σφάλματα ή παραλείψεις ως προς την τοποθέτηση του συμβόλου της Ευρωπαϊκής Ένωσης ή της γεωγραφικής ένδειξης, επιβάλλεται διοικητικό πρόστιμο από διακόσια πενήντα ευρώ (€250) έως χίλια ευρώ (€1.000).

(7) Σύμφωνα με τις παραγράφους 3 και 4 του άρθρου 40 του Κανονισμού, οι κυρώσεις που προβλέπονται στις παραγράφους 3, 4, 5 και 6 του παρόντος άρθρου εφαρμόζονται επίσης σε περιπτώσεις παραβάσεων, οι οποίες διαπράττονται μέσω της χρήσης ονόματος χώρου ιστοτόπου στο πλαίσιο οικονομικής δραστηριότητας, σε εμπορεύματα που εισέρχονται στο τελωνειακό έδαφος της Ευρωπαϊκής Ένωσης χωρίς να τίθενται σε ελεύθερη κυκλοφορία εντός αυτού, καθώς και σε εμπορεύματα που διατίθενται προς πώληση μέσω εξ αποστάσεως πώλησης, συμπεριλαμβανομένου του ηλεκτρονικού εμπορίου.

Σε όλες τις πιο πάνω περιπτώσεις, επιβάλλεται επιπλέον η κύρωση της απαγόρευσης χρήσης της προστατευόμενης ονομασίας σε σχέση με τις συγκεκριμένες ποσότητες προϊόντων ή τη συγκεκριμένη συμπεριφορά που αποτελεί αντικείμενο της παράβασης

(8) Εκτός εάν η εν λόγω πράξη συνιστά ποινικό αδίκημα κατά την έννοια του άρθρου 60 του Κανονισμού, πληροφορίες που αφορούν τη διαφήμιση, την προώθηση ή την πώληση προϊόντων τα οποία παραβιάζουν την προστασία των γεωγραφικών ενδείξεων που προβλέπεται στα άρθρα 40 και 41 του Κανονισμού και οι οποίες διαδίδονται για διαφημιστικούς ή εμπορικούς σκοπούς μέσω υπηρεσιών διαμεσολάβησης, ιδίως μέσω διαδικτυακών πλατφορμών, θεωρούνται παράνομο περιεχόμενο κατά την έννοια του άρθρου 3 στοιχείο ζ) του Κανονισμού (ΕΕ) 2022/2065 του Ευρωπαϊκού Κοινοβουλίου και του Συμβουλίου της 19ης Οκτωβρίου 2022 και υπόκεινται στα μέτρα και τις κυρώσεις που προβλέπονται στον περί Υπηρεσιών Ψηφιακής Ενιαίας Αγοράς Νόμο [Ν. 122(Ι)/2025].


	[bookmark: _Toc236639496]Ιεραρχική προσφυγή
	39.-(1) Κατά της απόφασης επιβολής διοικητικού προστίμου, επιτρέπεται η άσκηση ιεραρχικής προσφυγής ενώπιον του Προϊσταμένου, εντός  προθεσμίας τριάντα (30) ημερών από την ημερομηνία κοινοποίησης της απόφασης στον παραβάτη.

(2) Κατά την εξέταση της ιεραρχικής προσφυγής, ο Προϊστάμενος δύναται-

(α) να ζητεί από τον εμπορευόμενο να προσκομίσει, εντός εύλογης  προθεσμίας που τάσσεται από τον Προιστάμενο, αποδεικτικά στοιχεία προς τεκμηρίωση της ακρίβειας των πραγματικών ισχυρισμών που περιλαμβάνονται στην ιεραρχική προσφυγή, εφόσον αυτό κρίνεται αναγκαίο βάσει των περιστάσεωντης συγκεκριμένης υπόθεσης λαμβάνοντας υπόψη τα έννομα συμφέροντα του εμπορευόμενου και των λοιπών επηρεαζόμενων προσώπων και
(β) να θεωρεί τους πραγματικούς ισχυρισμούς ως μη αποδεδειγμένους ή ανακριβείς, εφόσον τα αποδεικτικά στοιχεία που ζητήθηκαν  σύμφωνα με τις διατάξεις της παραγράφου (α) δεν προσκομιστούν εντός της ταχθείσας προθεσμίας ή κριθούν  ανεπαρκή από τον Υφυπουργό.

(3) (α) O Υφυπουργός εξετάζει χωρίς καθυστέρηση κάθε προσφυγή που υποβάλλεται ενώπιον του και εφόσον σε  συγκεκριμένη περίπτωση το κρίνει αναγκαίο ή σκόπιμο, παρέχει  στον προσφεύγοντα την ευκαιρία να εκθέσει προφορικά ή με άλλο τρόπο  τους λόγους στους οποίους στηρίζεται η προσφυγή∙

(β) Ο Προϊστάμενος αποφασίζει επί κάθε ιεραρχικής  προσφυγής, χωρίς καθυστέρηση και κοινοποιεί την απόφαση του στον προσφεύγοντα εντός ενενήντα (90) ημερολογιακών ημερών από την ημερομηνία άσκησης της προσφυγής.

(4) Μετά την  εξέταση της ιεραρχικής προσφυγής, ο Προϊστάμενος δύναται -

(α) να επικυρώσει την προσβαλλόμενη απόφαση ή
(β) να ακυρώσει την προσβαλλόμενη απόφαση ή
(γ) να τροποποιήσει την προσβαλλόμενη απόφαση.

Νοείται ότι, σε περίπτωση ακύρωσης της προσβαλλόμενης απόφασης, ο Προϊστάμενος δύναται να προβεί στην έκδοση νέας απόφασης σε αντικατάσταση της προσβαλλόμενης.

(5) Πρόσωπο το οποίο δεν ικανοποιείται από την απόφαση που εκδίδεται επί της ιεραρχικής προσφυγής, δύναται να ασκήσει προσφυγή ενώπιον του Διοικητικού Δικαστηρίου  εντός εβδομήντα πέντε (75) ημερών από την ημερομηνία κοινοποίησης της απόφασης σύμφωνα με τις διατάξεις του Άρθρου 146 του Συντάγματος.  

	40.-( 1) Οποιαδήποτε έγγραφη επικοινωνία, περιλαμβανομένης απόφασης του Προϊσταμένου ή του Υφυπουργού που εκδίδεται, δυνάμει των διατάξεων του παρόντος Νόμου, δύναται να επιδοθεί σε κάθε επηρεαζόμενο πρόσωπο-

(α) με ιδιόχειρη παράδοση του εγγράφου στο επηρεαζόμενο πρόσωπο ή σε εξουσιοδοτημένο αντιπρόσωπό του ή
(β) με παράδοση του εγγράφου στην τελευταία γνωστή ή δηλωθείσα διεύθυνση του επηρεαζόμενου προσώπου ή
(γ) με αποστολή του εγγράφου μέσω συστημένου ταχυδρομείου· ή
(δ) με αποστολή μέσω τηλεομοιοτυπίας ή ηλεκτρονικού ταχυδρομείου, εφόσον έχει γνωστοποιηθεί στην αρμόδια αρχή σχετική διεύθυνση ή αριθμός επικοινωνίας και μπορεί να αποδειχθεί η αποστολή ή παραλαβή του εγγράφου ή
(ε) εάν το επηρεαζόμενο πρόσωπο είναι νομικό πρόσωπο, με επίδοση του εγγράφου σύμφωνα με τις διατάξεις της παραγράφου (α) στο γραμματέα ή στο διευθυντή ή σε οποιοδήποτε διευθύνοντα σύμβουλο του νομικού προσώπου, ή εάν πρόκειται για ομόρρυθμη ή ετερόρρυθμη εταιρεία, με επίδοση του εγγράφου, σύμφωνα με τις διατάξεις της παραγράφου (α), σε έναν από τους εταίρους ή σε πρόσωπο το οποίο έχει την ευθύνη του  ελέγχου ή της διεύθυνση των εργασιών της εν λόγω εταιρείας.

(2) Για τους σκοπούς εφαρμογής των διατάξεων της παραγράφου (α) του εδαφίου (1), η διεύθυνση οποιουδήποτε προσώπου στην οποία δύναται να  επιδοθεί έγγραφη επικοινωνία δυνάμει των διατάξεων του παρόντος Νόμου, θεωρείται ότι είναι η τελευταία γνωστή διεύθυνση του προσώπου αυτού, εκτός εάν εφαρμόζεται οποιαδήποτε από τις ακόλουθες περιπτώσεις:

(α) Στην περίπτωση επίδοσης σε νομικό πρόσωπο, η προσήκουσα  διεύθυνση είναι η διεύθυνση του εγγεγραμμένου ή της έδρας του νομικού προσώπου∙
(β) στην περίπτωση επίδοσης σε ομόρρυθμη ή ετερόρρυθμη εταιρεία, η προσήκουσα διεύθυνση είναι η διεύθυνση του κεντρικού γραφείου της εταιρείας αυτής.

Νοείται ότι, στην περίπτωση νομικού προσώπου εγγεγραμμένου εκτός της Δημοκρατίας ή εταιρείας η οποία διεξάγει εργασίες εκτός της Δημοκρατίας, ως κεντρικό γραφείο θεωρείται το κεντρικό γραφείο αυτού ή αυτής στη Δημοκρατία.

(3) Κατά την επίδοση απόφασης, η Αρμόδια Αρχή ενημερώνει τον ενδιαφερόμενο για το δικαίωμά του να ασκήσει ιεραρχική προσφυγή ενώπιον του Προϊσταμένου, εντός της προθεσμίας που προβλέπεται στο εδάφιο (1) του άρθρου 39, καθώς και για το δικαίωμά του να ασκήσει προσφυγή ενώπιον του  Διοικητικού Δικαστηρίου εντός της προθεσμίας που προβλέπεται στο  εδάφιο (5) του άρθρου 39.


	[bookmark: _Toc236639498]Είσπραξη διοικητικών προστίμων
	41.-(1) Το επιβληθέν διοικητικό πρόστιμο καθίσταται άμεσα απαιτητό και η διαδικασία είσπραξης του δεν αναστέλλεται λόγω της ενδεχόμενης άσκησης ιεραρχικής προσφυγής ενώπιον του Υφυπουργού, ούτε λόγω της καταχώρισης προσφυγής ενώπιον του  Διοικητικού Δικαστηρίου 

Νοείται ότι, σε περίπτωση τελικής αποδοχής της  ιεραρχικής προσφυγής ή ευδοκίμησης της προσφυγής ενώπιον του Διοικητικού Δικαστηρίου, το πρόσωπο στο οποίο επιβλήθηκε το διοικητικό πρόστιμο  δικαιούται την άμεση επιστροφή του καταβληθέντος διοικητικού ποσού.

(2) Σε περίπτωση άρνησης ή παράλειψης προσώπου, στο οποίο επιβλήθηκε διοικητικό πρόστιμο δυνάμει των διατάξεων του παρόντος Νόμου να καταβάλει το επιβληθέν ποσό στην Αρχή Ελέγχου, η Αρχή Ελέγχου δύναται να λάβει δικαστικά μέτρα για την είσπραξη του και να ανακτήσει  το οφειλόμενο ποσό ως αστικό χρέος οφειλόμενο προς τη Δημοκρατία.

(3) Η διαδικασία είσπραξης προστίμου δεν αναστέλλεται λόγω  οποιασδήποτε παράλληλης διαδικασίας, η οποία κινείται  από ή κατά της Αρχής Ελέγχου, και/ή του Προϊσταμένου.


	[bookmark: _Toc236639499]Συνδρομή της Αστυνομίας Κύπρου
	42.-(1) Η Αστυνομία Κύπρου δύναται, στο πλαίσιο άσκησης των αρμοδιοτήτων της ή κατόπιν αιτήματος της Αρμόδιας Αρχής, να συνδράμει στη διερεύνηση πιθανών παραβάσεων του παρόντος Νόμου, περιλαμβανομένης της συλλογής πληροφοριών και  στοιχείων, της λήψης καταθέσεων και της κατάσχεσης τεκμηρίων, όπου αυτό επιτρέπεται δυνάμει της κείμενης νομοθεσίας, καθώς και να διαβιβάζει στην Αρμόδια Αρχή οποιαδήποτε πληροφορία ή αποδεικτικό στοιχείο σχετικό με πιθανή παράβαση.

(2) Η διαπίστωση παράβασης από την Αστυνομία δεν συνεπάγεται αυτοδικαίως την επιβολή διοικητικής κύρωσης. Η επιβολή διοικητικού μέτρου ή διοικητικού προστίμου εμπίπτει στην αποκλειστική αρμοδιότητα της Αρμόδιας Αρχής, η οποία αποφασίζει κατόπιν αξιολόγησης όλων των σχετικών πραγματικών και νομικών στοιχείων της υπόθεσης, τηρουμένων των αρχών της χρηστής διοίκησης, της προηγούμενης ακρόασης, της αναλογικότητας και της αιτιολογημένης διοικητικής πράξης.


	[bookmark: _Toc236639500]Αρχή της αναλογικότητας
	43.-(1) Κατά την επιβολή οποιουδήποτε διοικητικού προστίμου ή άλλου διοικητικού μέτρου δυνάμει του παρόντος άρθρου, η Αρμόδια Αρχή ενεργεί σύμφωνα με την αρχή της αναλογικότητας, όπως αυτή προβλέπεται στον περί των Γενικών Αρχών του Διοικητικού Δικαίου Νόμο (158(I)/1999), και λαμβάνει υπόψη ιδίως- 

(α) τη φύση, τη σοβαρότητα, την έκταση και τη διάρκεια της παράβασης∙
(β) τον βαθμό υπαιτιότητας του παραβάτη∙
(γ) την έκταση της ζημίας ή του κινδύνου πρόκλησης ζημίας στους καταναλωτές, στους δικαιούχους της γεωγραφικής ένδειξης ή στη φήμη της προστατευόμενης γεωγραφικής ένδειξης∙
(δ) το οικονομικό όφελος που αποκόμισε ή επιδίωξε να αποκομίσει ο παραβάτης∙
(ε) τις ενέργεες στις οποίες προέβη ο παραβάτης για τον περιορισμό ή την αποκατάσταση των συνεπειών της παράβασης∙
(στ) τυχόν προηγούμενες παραβάσεις του παραβάτη∙
(ζ) τον βαθμό συνεργασίας του παραβάτη κατά τη διάρκεια του ελέγχου∙
(η) οποιοδήποτε  άλλο επιβαρυντικό ή ελαφρυντικό στοιχείο που προκύπτει από τις ιδιαίτερες περιστάσεις της συγκεκριμένης υπόθεσης.

(2) (α) Πριν από την επιβολή οποιουδήποτε διοικητικού μέτρου ή διοικητικού προστίμου, η Αρμόδια Αρχή Ελέγχου παρέχει στον ενδιαφερόμενο το δικαίωμα προηγούμενης ακρόασης, προφορικώς ή γραπτώς, εντός εύλογης προθεσμίας, σύμφωνα με τις αρχές της χρηστής διοίκησης και τον περί των Γενικών Αρχών του Διοικητικού Δικαίου Νόμο του 1999 (158(I)/1999), εκτός εάν συντρέχουν λόγοι κατεπείγοντος που αιτιολογούνται ειδικώς στην απόφαση. 

(β) Κάθε  απόφαση της Αρμόδιας Αρχής Ελέγχου είναι δεόντως και ειδικώς  αιτιολογημένη και περιλαμβάνει τα πραγματικά περιστατικά, τις εφαρμοστέες διατάξεις και τους λόγους στους οποίους στηρίζεται. Σε περίπτωση επιβολής διοικητικού προστίμου, η απόφαση αναφέρει επίσης τα κριτήρια του άρθρου 43που  λήφθηκαν υπόψη για τον καθορισμό του ύψους του προστίμου.


	[bookmark: _Toc236639501]Υποχρέωση προς εχεμύθεια
	44.-(1) Ο Πρόεδρος και τα µέλη της Συμβουλευτικής Επιτροπής, οι Επιθεωρητές, καθώς και κάθε ι δημόσιος υπάλληλος, ο οποίος, λόγω της θέσης τους ή κατά την άσκηση των καθηκόντων του, λαμβάνει γνώση πληροφοριών εμπιστευτικής φύσεως, υποχρεούται να τηρεί την εμπιστευτικότητα των πληροφοριών αυτών και δεν επιτρέπεται να τις γνωστοποιεί, παρά μόνο στον βαθμό που αυτό είναι αναγκαίο για την εφαρμογή των διατάξεων του παρόντος Νόμου ή επιβάλλεται από άλλη διάταξη νόμου.

(2) Την ίδια υποχρέωση εμπιστευτικότητας και  εχεμύθειας υπέχει κάθε φυσικό ή νομικό πρόσωπο το οποίο,, κατ’ εφαρμογή του παρόντος Νόμου και στο πλαίσιο των διαδικασιών που προβλέπονται σε αυτόν, λαμβάνει γνώση πληροφοριών εμπιστευτικής φύσεως.3) Η παράβαση της υποχρέωσης εχεμύθειας που προβλέπεται στο παρόν  άρθρο συνιστά ποινικό αδίκημα και τιμωρείται σύμφωνα με τις διατάξεις του άρθρου 34.

(3) Σε περίπτωση που ο παραβάτης είναι δημόσιος λειτουργός ή δημόσιος υπάλληλος, η παράβαση συνιστά, επιπροσθέτως  πειθαρχικό παράπτωμα και τιμωρείται με τις οικείες πειθαρχικές διατάξεις.


	[bookmark: _Toc236639502]Υποχρεώσεις παραγωγών
	45.-(1) Οποιοδήποτε φυσικό ή νομικό πρόσωπο ή ομάδα παραγωγών, η οποία  παράγει χειροτεχνικό ή βιομηχανικό προϊόν και υποβάλλει αίτηση για τη χρήση ΠΓΕ δυνάμει του άρθρου 26, οφείλει να –

(α) γνωστοποιεί τις δραστηριότητες του στην Αρμόδια Αρχή∙
(β) παρέχει στους Επιθεωρητές οποιεσδήποτε συμπληρωματικές πληροφορίες κρίνονται απαραίτητες για τη μελέτη των προδιαγραφών∙
(γ) υποβάλλει στην Αρμόδια Αρχή ενημερωμένο κατάλογο με τα ονόματα και τις διευθύνσεις των φυσικών ή νομικών προσώπων που εμπλέκονται στη διαδικασία παραγωγής του χειροτεχνικού ή βιομηχανικού προϊόντος και υπόκεινται σε έλεγχο δυνάμει του άρθρου 31∙
(δ) παρέχει όλες τις απαραίτητες πληροφορίες για την εύρυθμη αξιολόγηση των αιτήσεων και διεκπεραίωση των ελέγχων∙
(ε) ενεργεί στη βάση των προνοιών του Κανονισμού (ΕΚ) αριθ. 866/2004 του Συμβουλίου της ΕΕ της 29.4.2004 για το καθεστώς βάσει του άρθρου 2 του Πρωτοκόλλου αριθ. 10 της Πράξης Προσχώρησης.

(2) Κάθε φυσικό ή νομικό πρόσωπο ή ομάδα που υπάγεται στο σύστημα ελέγχου υποχρεούται να τηρεί και να θέτει στη διάθεση του Επιθεωρητή για σκοπούς ελέγχου, λογιστικά βιβλία ή άλλα σχετικά αρχεία , στα οποία καταχωρίζονται οι  εισροές που χρησιμοποιούνται  στην παραγωγική διαδικασία, περιλαμβανομένων του είδους, της ποσότητας, της προέλευσης και του τρόπου χρήσης τους,  καθώς Και οι πωλήσεις των προϊόντων που καλύπτονται από προστατευόμενη γεωγραφική ένδειξη, . περιλαμβανομένων του είδους, της ποσότητας και του προορισμού τους, καθώς και τα τυχόν αποθέματα. Τα πιο πάνω βιβλία ή αρχεία τηρούνται για περίοδο τουλάχιστον ενός (1) έτους.

	[bookmark: _Toc236639504]Παρακώλυση επιθεωρητή
	46.-(1) Κάθε πρόσωπο το οποίο-

(α) παρεμποδίζει  Επιθεωρητή κατά την άσκηση των καθηκόντων του  σύμφωνα με τον παρόντα Νόμο, ή
(β) παραλείπει να συμμορφωθεί με οποιαδήποτε νόμιμη απαίτηση του Επιθεωρητή, η οποία επιβάλλεται δυνάμει του άρθρου 27, ή
(γ) παραλείπει να παράσχει στον Επιθεωρητή οποιαδήποτε εύλογη βοήθεια ή πληροφορία, ζητηθεί από αυτόν για τους σκοπούς της άσκησης των καθηκόντων με τον παρόντα Νόμο,

διαπράττει αδίκημα και, σε περίπτωση καταδίκης, υπόκειται σε ποινή φυλάκισης  που δεν υπερβαίνει τους έξι (6) μήνες ή σε χρηματική ποινή που δεν υπερβαίνει τις δύο χιλιάδες ευρώ (€2,000)ή και στις δυο αυτές ποινές.

(2) Κάθε πρόσωπο το οποίο, κατά την παροχή  οποιασδήποτε από τις πληροφορίες που αναφέρονται στο εδάφιο (1), προβαίνει εν γνώσει του σε ψευδή ή ανακριβή δήλωση, διαπράττει αδίκημα και σε περίπτωση καταδίκης , υπόκειται σε ποινή φυλάκισης που δεν υπερβαίνει τους δώδεκα (12) μήνες ή σε χρηματική ποινή που δεν υπερβαίνει τις πέντε χιλιάδες ευρώ (€5,000)  ή και στις δυο αυτές ποινές.


	[bookmark: _Toc236639505]Γνωστοποίηση αποτελεσμάτων ελέγχου επί κατακράτησης και κατάσχεσης προϊόντων ή τροφίμων
	47. Σε περίπτωση κατακράτησης ή κατάσχεσης των χειροτεχνικών και βιομηχανικών προϊόντων, ο Επιθεωρητής ενημερώνει τον κάτοχό τους για τα αποτελέσματα του ελέγχου το συντομότερο δυνατό και, σε κάθε  περίπτωση, εντός τριάντα (30)  εργάσιμων ημερών από την ημερομηνία της κατάσχεσης ή κατακράτησης


	[bookmark: _Toc236639506]Ποινικό αδίκημα παράβασης της υποχρέωσης προς εχεμύθεια
	48. Κάθε πρόσωπο το οποίο,  εκ προθέσεως και με σκοπό τον προσπορισμού αθέμιτου οφέλους, παραβιάζει την υποχρέωση προς εχεμύθεια  που προβλέπεται στο άρθρο 33, διαπράττει αδίκημα και σε περίπτωση καταδίκης, υπόκειται σε ποινή  φυλάκισης που δεν υπερβαίνει το ένα (1) έτος ή σε χρηματική ποινή που δεν υπερβαίνει τις πέντε χιλιάδες ευρώ (€5,000)  ή και στις δύο αυτές ποινές.


	[bookmark: _Toc236639507]Ψευδείς παραστάσεις
	49. Κάθε πρόσωπο, το οποίο χωρίς να είναι Επιθεωρητής, παρουσιάζεται ή  ενεργεί ως Επιθεωρητής, διαπράττει αδίκημα και, σε περίπτωση καταδίκης,  υπόκειται σε ποινή φυλάκισης που δεν υπερβαίνει τους έξι (6) μήνες ή σε χρηματική ποινή  που δεν υπερβαίνει τις πέντε χιλιάδες ευρώ (€5,000) ή και στις δύο αυτές ποινές.


	[bookmark: _Toc236639508]Απαγόρευση ορισμένων πράξεων
	50.-(1) Απαγορεύεται η κυκλοφορία, η πώληση ή η διάθεση στην αγορά οποιουδήποτε χειροτεχνικού ή βιομηχανικού προϊόντος προστατευόμενης γεωγραφικής ένδειξης, που παράγεται στην Κυπριακή Δημοκρατία, εφόσον αυτό δεν συμμορφώνεται με τις απαιτήσεις  σήμανσης που προβλέπονται στα άρθρα 20 του παρόντος Νόμου.

(2) Απαγορεύεται η κυκλοφορία, η πώληση ή η διάθεση στην αγορά οποιουδήποτε χειροτεχνικού ή βιομηχανικού προϊόντος προστατευόμενης γεωγραφικής ένδειξης, το οποίο  παράγεται σε άλλο κράτος μέλος της Ευρωπαϊκής Ένωσης ή σε τρίτη χώρα, εφόσον δεν συμμορφώνεται με τις απαιτήσεις σήμανσης που προβλέπονται από τη νομοθεσία του οικείου κράτους μέλους  ή της οικείας τρίτης χώρας.

(3) Απαγορεύεται η κυκλοφορία, η πώληση ή η διάθεση στην αγορά οποιουδήποτε χειροτεχνικού ή βιομηχανικού προϊόντος προστατευόμενης γεωγραφικής ένδειξης, το οποίο δεν συμμορφώνεται  με τις προδιαγραφές του, ιδίως ως προς   τη φύση, τη σύσταση και την ποιότητα 

(4) Απαγορεύεται σε οποιοδήποτε πρόσωπο να χρησιμοποιεί, επί της  συσκευασίας ή της ετικέτα; χειροτεχνικού ή βιομηχανικού προϊόντος, που παράγεται στην Κυπριακή Δημοκρατία, καταχωρισμένη  γεωγραφική ένδειξη, χωρίς προηγούμενη  έγκριση της Αρμόδιας Αρχής.

(5) Κάθε πρόσωπο το οποίο παραβιάζει τις διατάξεις των εδαφίων (1), (2), (3) και (4) διαπράττει αδίκημα και, σε περίπτωση καταδίκης, υπόκειται σε ποινή φυλάκισης που δεν υπερβαίνει τα  δύο (2) έτη  ή σε χρηματική ποινή που δεν υπερβαίνει τις πενήντα χιλιάδες ευρώ (€50,000)  ή και με τις δύο αυτές ποινές.

(6) Κάθε πρόσωπο, το οποίο, κατά τη διενέργεια ελέγχου  σχετικά με  γεωγραφικές ενδείξεις, παραβιάζει ή παραλείπει να συμμορφωθεί με οποιαδήποτε  διάταξη του παρόντος Νόμου διαπράττει αδίκημα και, σε περίπτωση καταδίκης, υπόκειται σε ποινή φυλάκισης που δεν υπερβαίνει τους τρεις (3) μήνες ή σε χρηματική ποινή που δεν υπερβαίνει τις δύο χιλιάδες ευρώ (€2.000) ή και στις δύο αυτές ποινές.


	
	51. Για την εφαρμογή των πιο πάνω ποινικών διατάξεων, η Αστυνομία Κύπρου αναλαμβάνει τις διαδικασίες για διερεύνηση των καταγγελιών από την Αρχή Ελέγχου.

	[bookmark: _Toc236639510]Εξουσία έκδοσης κανονισμών
	51.-(1) Το Υπουργικό Συμβούλιο δύναται να εκδίδει κανονισμούς για τη ρύθμιση κάθε θέματος το οποίο χρήζει ή είναι δεκτικό καθορισμού καθώς και για την καλύτερη εφαρμογή των διατάξεων του παρόντος Νόμου.

(2) Ειδικότερα και χωρίς να επηρεάζεται η γενικότητα του εδαφίου (1), οι εν λόγω κανονισμοί μπορεί να προνοούν για όλα ή για οποιοδήποτε από τα ακόλουθα θέματα -

(α) Οποιοδήποτε επιπρόσθετο στοιχείο που η Αρμόδια Αρχή θεωρεί απαραίτητο για την εξέταση των αιτήσεων∙
(β) τα τέλη που καταβάλλονται για -
(i) την υποβολή της αίτησης καταχώρισης που προνοείται στο άρθρο 11 του παρόντος Νόμου,
(ii) την υποβολή της ένστασης που προνοείται στο άρθρο 16 του παρόντος Νόμου,
(iii) την υποβολή των αιτήσεων τροποποίησης που προνοείται στο άρθρο 22 του παρόντος Νόμου,
(iv) την υποβολή αιτημάτων ακύρωσης που προνοείται στο άρθρο 23 του παρόντος Νόμου,
(v), την έκδοση πιστοποιητικού χρήσης μιας ΠΓΕ
(vi), την ανανέωση τέτοιας έγκρισης χρήσης∙
(γ) τη θέσπιση συμπληρωματικών μέτρων εφαρμογής του Κανονισμού, και των πράξεων που θεσπίζονται δυνάμει αυτού∙
(δ) τις διαδικασίες για τροποποίηση της προδιαγραφής ή ενός συστήματος ελέγχου μιας γεωγραφικής ένδειξης ή ενός συστήματος ελέγχου∙
(ε) τις διαδικασίες προώθησης των δειγμάτων, που λαμβάνονται κατά την αξιολόγηση∙
(στ) τα έντυπα και τις διαδικασίες για την υποβολή των αιτήσεων και των ενστάσεων, για τη διενέργεια ελέγχων, την ετοιμασία εκθέσεων και για την  έκδοση αποφάσεων που προβλέπονται στον παρόντα Νόμο.


	[bookmark: _Toc236639511]Εξουσία έκδοσης διαταγμάτων
	52. Ο Υφυπουργός δύναται να εκδίδει διατάγματα που μπορεί να προβλέπουν για όλα ή οποιαδήποτε από τα ακόλουθα θέματα -

(α) Για την περαιτέρω ρύθμιση ειδικών τεχνικών θεμάτων, τα οποία ρυθμίζονται με κανονισμούς που εκδίδονται δυνάμει του παρόντος Νόμου, κατ´ εξουσιοδότηση των κανονισμών που εκδίδονται δυνάμει του παρόντος Νόμου∙
(β) για την τροποποίηση των παραρτημάτων των κανονισμών που εκδίδονται δυνάμει του παρόντος Νόμου∙
(γ) το σήμα πιστοποίησης της Αρχής Ελέγχου που θα χρησιμοποιείται για τους σκοπούς του παρόντος Νόμου.


	[bookmark: _Toc236639512]Εκχώρηση εξουσιών
	53. Το Υπουργικό Συμβούλιο ή ο Υφυπουργός Πολιτισμού δύνανται να μεταβιβάζουν γραπτώς την άσκηση οποιασδήποτε εξουσίας, καθώς και την εκτέλεση οποιουδήποτε καθήκοντος, που οι διατάξεις του παρόντος Νόμου ή των δυνάμει αυτού εκδιδόμενων Κανονισμών τους χορηγούν ή αναθέτουν, αντίστοιχα, στον Προϊστάμενο ή και σε άλλα πρόσωπα που υπηρετούν στην Υπηρεσία Κυπριακής Χειροτεχνίας υπό τέτοιους όρους, εξαιρέσεις και επιφυλάξεις, ως το Υπουργικό Συμβούλιο ή ο Υφυπουργός ήθελαν αποφασίσουν και η απόφαση καθορίσει και στην περίπτωση της μεταβίβασης αυτής, το Υπουργικό Συμβούλιο ή ο Υφυπουργός διατηρούν την εξουσία να ασκούν την ούτως μεταβιβαζόμενη εξουσία και να εκτελούν το ούτως μεταβιβαζόμενο καθήκον από και κατά τη διάρκεια της εν λόγω μεταβίβασης.

	54. Ο παρών Νόμος τίθεται σε ισχύ την  …… 2026.

